text:
अटल पेंशन योजना
एहि भाग मे अटल पेंशन योजना कें जानकारी देल गेल अछि।
परिचय
भारत सरकार द्वारा कामगार गरीबक वृद्धावस्था आय सुरक्षा कें ध्यान मे राखैत आ ओकरा राष्ट्रीय पेंशन प्रणाली (एनपीएस) में शामिल होयबाक लेल प्रोत्साहित करबाक आ समर्थ बनायबा पर ध्यान केंद्रित कएल गेल अछि। असंगठित क्षेत्र मे कामगार सभक बीच दीर्घ जीवन संबंधी जोखिम कें समाधान करबाक आ हुनक सेवानिवृत्तिक लेल स्वैच्छिक बचत, जे 2011-12 कें एनएसएसओ सर्वेक 66म राउंड कें मोताबिक 47.29 करोड़क कुल श्रम बल कें 88% छैक, मुदा जिनका लेल कोनो औपचारिक पेंशनक प्रावधान नहि अछि, तथापि, मुख्य रूप सं 60 वर्षक आयु कें पश्चात पेंशन लाभक स्पष्टताक अभावक कारणें शुरू कएल गेल स्वावलंबन योजनाक अंतर्गत कवरेज अपर्याप्त छल।
लक्षित समूह
अटल पेंशन योजनाक तहत, अभिदाता अपन अंशदान जे एपीवाई मे शामिल होयबाक आयु लेल अलग अलग छई, ओकर आधार पर 60 वर्षक आयु मे 1000 टाका प्रति माह, 2000 टाका प्रति माह, 3000 टाका प्रति माह, 4000 टाका प्रति माहक निर्धारित पेंशन भेटतैक। एपीवाई मे शामिल होयबाक न्यूनतम आयु 18 वर्ष आ अधिकतम आयु 40 वर्ष छैक। से एपीवाई'क तहत अंशदाता द्वारा अंशदानक न्यूनतम अवधि 20 वर्ष अथवा ओइ सं बेसी छैक।
एपीवाई सं लाभ
अभिदाता सभ कें 1000 टाका सं 5000 टाकाक बीच मे निर्धारित पेंशन, जं ओ 18 वर्ष सं 40 वर्षक आयु कें भीतर शामिल होइत अछि आ अंशदान करैत अछि। अंशदान स्तर भिन्न होयत आ जं अभिदाता तुरत शामिल होइत अछि त' ओ कम होयत आ अबेर सं शामिल होयबा पर ओ बढ़ि जाएत।
एपीवाई'क पात्रता
अटल पेंशन योजना (एपीवाई) सभ बैंक खाताधारक सभ लेल खुलल अछि। केंद्र सरकार प्रत्येक पात्र अभिदाता, जे 1 जून 2015 आ 31 दिसंबर 2015 के बीचक अवधि मे एनपीएस मे शामिल होइत अछि आ जे कोनो सांविधिक सामाजिक सुरक्षा योजनाक सदस्य नहि हुअए आ जे आय कर दाता नहि हुअए, ओकर खाता मे 5 वर्षक अवधिक लेल, अर्थात वित्तीय वर्ष 2015-16 सं 2019-20 धरि, कुल अंशदानक 50% अथवा 1000 टाका, जं सेहो कम हुअए, ओकरा सह-अंशदान करत।
शामिल होयबाक आयु आ अंशदान अवधि
एपीवाई मे शामिल होयबाक न्यूनतम आयु 18 वर्ष आ अधिकतम आयु 40 वर्ष अछि। छोड़बाक आ पेंशन प्रारंभ होयबाक आयु 60 वर्ष होयत। एहि प्रकार, एपीवाई कें अंतर्गत अभिदाता द्वारा अंशदानक न्यूनतम अवधि 20 वर्ष अथवा ताहि सं बेसी होयत।
एपीवाई कें फोकस
मुख्यत: असंगठित क्षेत्र सभक कामगार पर लक्षित अछि।
नामांकन आ अभिदाता भुगतान
पात्र श्रेणी कें अंतर्गत स्वत: नाम सुविधा बला खाता सभक सभ बैंक खाताधारक एपीवाई मे शामिल भ' सकैछ, जेकर परिणामस्वरूप अंशदान संग्रहण प्रभार मे कमी अएतैक। देरी सं भुगदान हेतु दंड सं बचबाक लेल अभिदाता सभ कें विनिर्धारित देय तिथि सभ पर हुनका सभक बचत खाता मे अपेक्षित शेष राशि रखबाक चाही। मासिक अंशदान भुगतान हेतु देय तिथि सभक गणना पहिल अंशदान राशि कें जमा करबाक आधार पर कएल जाइत अछि। नामांकन हेतु दीर्घावधि मे पेंशन अधिकार आ पात्रता संबंधित ओझराहटि सं बचबाक लेल लाभार्थी, पति-पत्नी आ नामित सभक पहिचान हेतु आधार मूलभूत केवाईसी दस्तावेज हएत।
नामांकन एजेंसी
स्वावलंबन योजनाक अंतर्गत सभटा उपस्थिति बिंदु (सेवा प्रदाता) आ एग्रीगेटर नेशनल पेंशन प्रणालीक ढांचा सभक माध्यम सं अभिदाता लोकनि के नामांकित कएल जाएत। बैंक पीओपी वा एग्रीगेटरक रूप मे परिचालन गतिविधि हेतु सक्षमकर्ता सभक रूप मे बीसी/विद्यमान गैर बैंकिंग एग्रीगेटर, सूक्ष्म बीमा अभिकर्ता आ म्युचुअल फंड एजेंट सभक सेवा लेल जा सकत।
चूकक लेल दंड
एपीवाई कें अंतर्गत, व्यक्तिगत अभिदाता सभक लग मासिक आधार पर अंशदान देबाक विकल्प हएत। देरी सं भेल भुगतानक हेतु बैंक कें अतिरिक्त राशि संग्रह करबाएब अपेक्षित होइत अछि। एहन राशि न्यूनतम एक टाका प्रतिमाह सं दस टाका प्रतिमाह कें बीच होइत अछि जेना कि नीचां में देखाएल गेल अछि।
- 100 टाका प्रतिमाहक अंशदान हेतु 1 टाका प्रतिमाह
- 101 टाका सं 500 टाका 2 टाका प्रतिमाह
- टाका सं 1000 टाका 5 टाका प्रतिमाह
- 1001 टाका सं बेसी 10 टाका प्रतिमाह
ब्याज/दंडक निर्धारित राशि अभिदाता सभक पेंशनक कार्पस कें भाग बनत।
- 6 माह बाद खाता फ्रीज क' देल जाएत।
- 12 माह बाद खाता निष्क्रिय क' देल जाएत।
- 24 माह बाद खाता बंद क' देल जाएत।
- देरी सं कएल गेल भुगतानक हेतु अतिरिक्त राशि प्रश्नारित करब
- एपीवाई माड्यूल मे देय तिथि पर मांग होयत आ अभिदाता सभक खाते सं राशि वसूल भ' जयबा धरि मांग बनल रहत।
अभिदाताओं को सतत सूचना एलर्ट
एपीवाई अभिदाता सभ कें हुनक खाता मे शेष राशि, अंशदान जमा इत्यादिक संबंध मे आवधिक सूचना एसएमएस एलर्टक माध्यम सं सूचित कएल जाएत।
छोड़ब आ पेंशन भुगतान
60 वर्ष पुरलाक उपरांत अभिदाता गारंटीशुदा मासिक पेंशन आहरित करबाक लेल संबद्ध बैंक कें अपन आवेदन प्रस्तुत करताह। 60 वर्षक आयु सं पहिले छोड़बाक अनुमति नहि अछि, तथापि, तकर अनुमति मात्र आपवादिक परिस्थिति, अर्थात् लाभार्थीक मृत्यु अथवा लाइलाज बीमारी भेला पर देल जाएत।
स्रोत : पेंशन निधि विनियामक आ विकास प्राधिकरण


c: text/html

text:
कथा, भाग-2: लेखक:- राजीव रंजन लाल, मोडेरेटर: केशव कर्ण (समस्तीपूरी)
करण समस्तीपुरी द्वारा लिखल पहिल भाग मे पढ़लौंह, "बचपन से तरुनाई धरि संग चलनिहार गरिमा आ पलासक सतत प्रेम, तमाम वर्चस्व आ विषमताक कात करैत जीवन पथ मे दुन्नु लोकनिक संग आनि देल्कैन्ह. मुदा भावनात्मक द्वन्दक नहि रोकि सकल !" एक पुरुषक अहम् आ नारिक स्वाभिमानक टकराव कोना होएत छैक...., राजीव रंजन लाल जी द्वारा लिखल कथाक एहि भाग मे पढू !!
पलास के गरिमा के प्रति प्रेम अगाध छल आ ओ गरिमा के कष्ट बुझय छलखिन। से ओ जहिया जरूरत होय, गरिमा के मदद करय छलखिन्ह। विवाहोपरांत पलास निश्चय केलैथ जे ओ अपन आलस्य के छोड़ि किछ काज धंधा के अपना के लगौता। गाम में बैस गेला से किछ अकर्मण्यता सेहो आबि गेल छल पलासक जीवन शैली में मुदा ओ कृतसंकल्प भ’ एकटा प्राइवेट नौकरी ज्वॉइन क लेलैथ। ओ एकटा फर्टिलाइजर बनाबय बला फैक्टरी में सुपरवाइजर पोस्ट पर नियुक्त भेलाह। किछ दिन त’ सभ किछ ठीक चलल मुदा एहि काज में दिन राति के ठिकाना नहि छल आ बहुत माथापच्ची बुझेलैन पलास के। हुनका अंदर से लागैत छल जे हुनका भेटल काजक स्तर हुनक योग्यता से बहुत कम छैक। गाम बला बाबूशाही सेहो खतम छल। कोनो मैनेजर आबि के दु बात कहि देय आ पलास के खून के घूंट पीबय पड़य। डेरा पर अयला पर फैक्टरी के तामस कपार पर रहय छलैन्ह। गरिमा सेहो एहि बात के बुझैत रहथिन्ह आ पलास के बहुत हिसाब से शांत राखय के कोशिश करय छलखिन्ह। गरिमा पलास के नीक बेजाय के ख्याल राखय के कोशिश करय छलैथ आ एहि से पलास के धधकैत दिमाग के किछ शांति भेटैन्ह। क्रमश: पलास पर ऑफिस के बात बेसी हावी होयत गेलय आ गरिमा के समझाबै के असर क्षीण। आब पलास के लागैत छल जे गरिमा के हुनक स्वाभिमान के कोनो चिंता नहि छैन्ह। पलास के गरिमाक तुलना में आधो से कम तनख्वाह भेटैत छल। हुनक दिमाग पता नहि कोना, एहि बात के तुलना करय लागल। पलास के इहो लागय लागल जे शायद गरिमा हुनका एहि कारणे कम योग्य बुझैत छथिन्ह आ एहेन तुच्छ नौकरी के तरफदारी करैत छथिन्ह। मानव मन के बुझनाय बहुत कठिन होयत अछि आ ओ कखन कोन बात पर विचलि जेतै सेहो अनुमान लगेनाय कठिन।
सात–आठ दिन पहिने कोनो बात पर पलास मैनेजर से मुँहा-मुँही भ’ गेल आ ओ नौकरी के लात मारि आबि गेलखिन्ह। दुपहरिये में घर पहुँच गेलैथ। दिमाग में दस तरह के बात घुरिया रहल छल। कखनो अफसोस होय जे बेकारे नौकरी छोड़ि देलिये आ कखनो हुनकर मोन कहय जे भ’ गेलै सैह उचित छल। घर अचानक से खाली लागय लागल। हुनका कहियो एतैक खालीपन महसूस नहि भेल छल। गरिमा साँझ में ऑफिस सँ आबैत रहथिन्ह। पलास के अचानक महसूस भेल खालीपन में गरिमा के कमी खलल। पलास के वैचारिक मतभेद हुनका गरिमा से बहुत दूर क देने छल। गरिमा के सेहो एहि बात के अनुमान लागि गेल छल आ एम्हर किछ दिन से ओ पलास के नौकरीक विषय में किछ नहि पूछय छलखिन्ह। पलास के मन में कतओ दुविधा आ अंतर्द्वंद चलि रहल छल। गरिमा नीक आ कि पलास नीक। पलास के लेल दुनु दु विचारधारा के प्रतीक छल आ कतओ से हुनक मोन बारंबार हुनका से कहि रहल छल कि गरिमा के विचार हुनक अपन विचार से नीक छल। किछ देर आउर बीतला पर ई विचार एतैक हावी भ’ गेल पलास के दिमाग में जे ओ प्राय: स्वीकार क’ लेने छलैथ जे एहि प्रकरण में ओ गलत छैथ। दिमाग किछ शांत भेल आ ओ गरिमा के इंतजार करय लागलाह।
सांझ भेला पर गरिमा अपन समय से आबि गेलखिन्ह। घर में पहिने से पलास के देखि हुनका मोन में शंका भेलनि मुदा मुसका के पुछलखिन “कि बात, आय पहिने आबि गेलियै”।
“अहाँ के बेजाय लागल कि, हमर घर पहिने एनाय?” पता नहि पलास कोना अचानक से उखड़ि के जवाब देलखिन।
“नहि-नहि, से किया कहैत छी? ओनाही पुछलौं, जे मोन ठीक अछि कि नहि।” गरिमा के जवाब छल। ”आय मैनेजर से बाता-बाती भ’ गेल छलै। नौकरी छोड़ि के आबि गेलियअ। पता नहि अपना के कि बुझय जायत छैक। जेना लागय छै ओकर बाप के कर्जा धारणे छियै।” पलास अपन बात गरिमा से कहलखिन। हुनका मोन में छलैन जे गरिमा हुनक विचार के ऊपर राखैत हुनक समर्थन में बाजथिन। मुदा गरिमा के जवाब छल “आय काल्हि कतेक मुश्किल से नौकरी भेटय छै आ सौंसे ई परेशानी त’ रहबे करैत छै। अहाँ के नौकरी नहि छोड़बा के चाही छल।”
एतबा सुनैत पलास के स्वाभिमान जागि उठल आ ओ गरिमा के कठुआयल बात कहय लागलखिन्ह। कहैत काल हुनका विचार नहि रहि गेलैन जे गरिमा हुनका सँ वियाह करय ल’ तखन तैयार भेल रहथिन्ह जखन पलास गाम में बैसल रहैथ। गरिमा के माँ-बाबूजी के कनेक आपत्ति सेहो छल, मुदा गरिमा के खुशी के कारणे एहि प्रस्ताव के स्वीकार केने छलखिन। “अहाँ के ई चिंता नहि अछि जे हमरा के गारि बात कहैत अछि, मुदा अहाँ के एहि बात के बड्ड अफसोस अछि जे घर में पैसा एनाय कम भ’ जेतय। बाहर त’ मजदूर जकाँ पेड़ैबे करय छी, अहुँ के लेल हम एकटा पैसा छापय बला मशीन भ’ गेल छी। अहाँ के की भेटय यै आ की नै भेटय यै से हम कहियो हिसाब किताब नहि करय गेलौं। आय अहाँ कमबै छी त’ हमरा गुलाम नहि बुझु आ कनेक हिसाबे से बाजू, नहि त’ ठीक नहि होयत।”
गरिमा स्तब्ध छलीह। एहेन प्रत्युत्तर के परिकल्पना गरिमा के नहि छल। हुनको स्वाभिमान जागि गेल छल आ सब किछ बुझैतो ओ अपना के काबू में नहि राखि सकलखिन आ ठोकले जवाब देलखिन। “हमहीं छलहुँ जे माँ-बाबूजी के नहियो पसंद भेला पर अहाँ संग वियाह केलौं। तखन अहाँ कोन कमबै छलियै आ हमरा कोन पैसा के मोह छल। ना हम अहाँ के नौकरी करय ल’ कहलौं ना छोड़य ल’। हम किया अहाँ के पैसा छापय के मशीन बुझब। हमरा कोन खगती अछि पैसा के। अहीं झखै छी पैसा के लेल आ नौकरी के लेल। आब हमरा बुझा रहल अछि जे अहाँ के हमरा से नहि, हमर नौकरी से प्यार अछि। अहाँ के नौकरी नहि, लाटसाहबी चाही, से त’ कतओ भेटय बला नहि अछि। कनिये के पाय पर गुलछर्रा उड़ाबय चाहैत छी त उड़ाउ। हम त कहियो नहि रोकलौं अहाँ के।”
“हम कि शराब, सिगरेट में पैसा फेकैत छी। अखन एको दिन नौकरी छोड़ला नहि भेल हमर आ अहाँ अपन पैसा दिखा रहल छी। हम अहाँ के भरोसे जिनगी नहि काटि रहल छी। एहेन एहेन बहुत पाय बला देखने छी हम। पाय कमाबै छी त’ अहाँ नाँगड़ि बला नहि भ गेलौं से नाचि रहल छी।” पलास के बाजय में सम्हार नहि छल।
बात बिगड़ैत गेल आ गरिमा कानय लागलखिन्ह। पलास के अचानक बोध भेलनि जे ओ बहुत किछ अनर्गल कहि देलखिन्ह जेकर जरूरत नहि छलय। ओ चाहैत रहथिन्ह जे गरिमा के जा के सम्हार लैथ मुदा स्वाभिमानवश ओ उठि नहि सकलाह। फूसि अहंकार के अधीन भ’ गेल छलैथ पलास। अचानक सँ युगल जोड़ी के केकरो नजरि लागि गेल छलय। एक छत के नीचा रहितो अनजान भ’ गेलैथ गरिमा आ पलास।
गरिमा के हृदय के आघात पहुँचल छल आ ओ अंदरे-अंदर घुलय लागलखिन। शरीर क्षीण होयत गेलैन आ ओ अखन बीमार छलीह। पलास के लेल ई विकट अवस्था आबि गेल। ओ कि करौथ। अपन प्यार के देखौथ की स्वाभिमान के। ताहि पर आय सांझ में गरिमा के माँ-बाबूजी शादी के बाद पहिल बेर इलाहाबाद आबि रहल छथिन्ह। हुनका सभ के किछियो भनक नहि छैन्ह एहि सप्ताह बीतल बात सभक। गरिमा सेहो नहि चाहय छलखिन्ह जे अखन हुनक माँ-बाबूजी इलाहाबाद आबैथ। ओ हुनका सभ के दुखी नहि देखय चाहैत रहथिन। एक-दु बेर त’ मना केलखिन, लेकिन गरिमा के माँ नहि मानलखिन जे पाहुन सेहो ऑफिस चलि जायत छथिन्ह त’ तोहर सेवा-सुश्रुषा के करतौ। पलास केना ई सभ के मैनैज करथिन्ह से कठिन प्रश्न छल हुनका लेल।
(क्रमशः..............)

robotstxt: allowed

filter: keep


text:
९. पाबनि नूतन झा; गाम : बेल्हवार, मधुबनी, बिहार; जन्म तिथि : ५ दिसम्बर १९७६; शिक्षा – बी एस सी, कल्याण कॉलेज, भिलाई; एम एस सी, कॉर्पोरेटिव कॉलेज, जमशेदपुर; फैशन डिजाइनिंग, निफ्ट, जमशेदपुर।“मैथिली भाषा आ’ मैथिल संस्कृतिक प्रति आस्था आ’ आदर हम्मर मोनमे बच्चेसॅं बसल अछि। इंटरनेट पर तिरहुताक्षर लिपिक उपयोग देखि हम मैथिल संस्कृतिक उज्ज्वल भविष्यक हेतु अति आशान्वित छी।”
निबंध – नूतन झा
वटसावित्री
मिथिलांचल में वटसावित्री ज्येष्ठ मासक अमावस्या तिथि केर मनौल जाइत अछि।अहि पाबनि के अहिबाती स्त्री स्वयम् के वैधव्य सॅं मुक्त राख लेल मनाबैत छथि। अहि दिन नब वस्त्र , सामयिक फल, आम, अंकुरि, बड़क गाछ, बॉंसक बियनि आदिक बड़ महत्त्व अछि।सब सधवा स्त्री भोरे-भोर स्नानादि कऽ नव वस्त्र धारण कऽ फूल, नैवेद्य, बियनि, अछिंजल, सूत, धूप-दीप लऽ बड़क गाछ लग जाइत छथि।ओतऽ नियमपूर्वक पूजा करैत छथि। तदोपरान्त जल आ’ अन्न ग्रहण करैत छथि। व्रत करनिहारि अहि दिन अनून खाइत छथि ।
नवव्याहता के लेल ई पाबनि विशिष्ट अछि। पहिल बेर पाबनि बड विस्तृत रूप सॅं मनाओल जाइत अछि। इक दिन पहिने पबनौतिन अड़बा अड़बाइन खाइथ छथि ।ओहि दिन राति कऽ भगवतीक गीत नाद संगे हड़दि के गौर आ’ उड़दि के बड़ बनाक राखि लेल जाइत अछि।माटिक बिसहरा बना ओकरा चून सॅं ढौरकऽ रंग सॅं रॉंगि लेल जाइत अछि।पाबनि के दिन तीन पात अड़िपन पड़ैत छै। बिषहरा गौरी समेत सावित्रीक पूजा होति अछि।बड़क गाछ के त्रिपेक्षण कैल जाइत अछि जाहि में गाछक जड़ि में आम स लगाक जल ढारि सूत लपेट क बियनि डोलैल जाइत अछि।आरतीक बाद कथा कहल जाइत अछि आ पबनौतिन के हाथे पॉंच टा अइहब के अंकुरि आ नवेद पड़ोसाइल जाइत अछि।अहि पाबनि में कहल जाइ वला कथाक सारांश यैह अछि जे पतिव्रता स्त्री में यमराज के पराजित करके शक्ति होइत अछि।
१०. संगीत शिक्षा-गजेन्द्र ठाकुर
एक मात्राक दूटा बोलकेँ धागे आऽ चारि टा बोलकेँ धागेतिट सेहो कहल जाइत अछि।
तालक परिचय
ताल कहरबा
४ टा मात्रा, एकटा विभाग, आऽ पहिल मात्रा पर सम।
धागि
नाति
नक
धिन।
तीन ताल त्रिताल
१६ टा मात्रा, ४-४ मात्राक ४ टा विभाग। १,५ आऽ १३ पर ताली आऽ ९ म मात्रा पर खाली रहैत अछि।
धा धिं धिं धिं
धा धिं धिं धा
धा तिं तिं ता
ता धिं धिं धा
झपताल
१० मात्रा। ४ विभाग, जे क्रमसँ २,३,२,३ मात्राक होइत अछि।
१ मात्रा पर सम, ६ पर खली, ३,८ पर ताली रहैत अछि।
धी ना
धी धी ना
ती ना
धी धी ना
ताल रूपक
७ मात्रा। ३,२,२ मात्राक विभाग।
पहिल विभाग खाली, बादक दू टा भरल होइत अछि।
पहिल मात्रा पर सम आऽ खाली, चारिम आऽ छठम पर ताली होइत अछि।
धी धा त्रक
धी धी
धा त्रक
c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।


text:
कि मिलत नवका रेल प्रोजेक्ट ?
रेल बजट के तैयारी चलि रहल अछि. एहि के लsक रेल मंत्री आओर रेल मंत्रालय के अफसर सभ विभिन्न क्षेत्र के लोक सभ सं मिल रहल छथिन्ह. एहि सिलसिला मे पिछला दिन पूर्व मध्य रेल के महाप्रबंधक के.के.श्रीवास्तव बिहारक सांसद... एमपी साहेब सभ के संग एकटा बैसार करलखिन्ह.
एहि बैसार मे एमपी साहेब सभ मधेपुरा आओर मढ़ौरा के रेल फैक्ट्री... छपरा केर रेल पहिला कारखाना... हरनौत के कोच मेंटेनैंस फैक्ट्री आओर दोसर रेल पुल परियोजना के जल्दी सं पूरा करय के मांग करलखिन्ह. एहि मे इहो मांग करल गेल जे पहिलका प्रोजेक्ट के बंदनहि करल जाए.
एहि बैसार मे किछ सांसद अपन-अपन इलाका के लेल नवका प्रोजेक्ट के मांग सेहो राखलखिन्ह. मुदा बेसि चर्चा पुरनका प्रोजेक्ट के बंद नहि करय पर भेल. ममता बनर्जी के रेल मंत्री बनला के बाद सं बिहारक रेल प्रोजेक्ट अलमारी मे बंद पड़ल अछि.
ओ फाइल आगां नहि बढि रहल अछि...आओर कोनो काज नहि भ रहल अछि. जखन हो-हल्ला होएत अछि तं कहल जाएत अछि जे ओ प्रोजेक्ट बुरता खाता मे नहि गेल अछि. सरकार... मंत्रालय ओकरा शुरू करत.
मुदा ओतेक साल बादहुं एहि मे कहिआ हाथ लागत एहि बारे मे किछ नहि कहल जा रहल अछि. आन ठाम के प्रोजेक्ट के लेल धन अछि मुदा बिहार के लेल कोनो पाई नहि अछि. नहि कोनो ट्रेन...नहि कोनो परियोजना.
मुदा चूंकि पुरनका परियोजना अछि... लालू यादव जीक परियोजना अछि एहि लेल मुख्यमंत्री नीतीश कुमार एहि मामला पर रेल मंत्री ममता जीके पक्ष लय छथिन्ह. पार्टी के राजनीति मे नुकसान बिहार के भ रहल अछि.
एहि बैसार सं इहो लगैत अछि जे एहन नहि होए कि बात पुरनके परियोजना पर अटकल रहि जाए आओर एहि बेर सेहो कोनो नवका परियोजना आओर दुरंतो टाइप...गरीब रथ टाइप ट्रेन नहि मिलय.
एहन भ सकैत अछि जे बिहार के एहि बेर सेहो फेर सं दू-चारिटा छोट-मोट ट्रेन सेवा द झुनझुना थमाबय के कोशिश कएल जाए. बिहार फेर सं रेल बजट मे पिछड़ल रहि जा सकैत अछि.
एहन नहि होए जे बजट मे फेर सं सिर्फ पुरनके परियोजना के चर्चा होए आओर नवका किछ नहि मिलय. एहि के लेल एमपी... एमएलए साहेब सभ के दबाव बनाबय पड़तन्हि. नीतीश जीके सेहो आपसी राजनीति छोड़ि राज्य के लेल नवका रेल परियोजना के मांग करबाक चाही.
दबाव बनाबय लेल बंगाल मे होए वाला चुनाव के वास्ता देल जा सकैत अछि जे अगर बिहार के संग एहि बेर पक्षपात भेल त बिहारी सभ अहांक पार्टी के वोट नहि देत. बंगाल मे बिहार के बहुत सार लोक रहय छथिन्ह.
अहां सभक कि कहनाय अछि? कतेक दिन तक ठेलम-ठेल मे यात्रा करैत रहब? अपन-अपन इलाका के लेल रेल के मांग करु. ब्लॉग...साइट...फेसबुक...ऑर्कुट... अखबार... धरना.. प्रदर्शन के माध्यम सं अपन आवाज उठाउ.
हमर ईमेल:-hellomithilaa@gmail.com
Subscribe to: Post Comments (Atom)


text:
नई दिल्ली। दिल्ली क श्रीराम सेंटर में मैथिली लोकरंग दिस स महेंद्र मलंगिया कए एहि साल क “ज्योतिरीश्वर सम्मान” प्रदान कैल गेल। श्री मलंगिया कए इ सम्मान समारोह क विशिष्ठ अतिथि पद्म विभूषण निरंजन गोस्वामी देलथि। एहि अवसर पर श्री मलंगिया कहला जे हम बस एतबे कहब जे गौरवान्वित छी। बाकी गप समय समय पर कहि चुकल छी आइ बस नाटक देखबाक आनंद लेल जाए।
एकर संगहि महेंद्र मलंगिया नाटय महोत्सव क सेहो शुरुआत भ गेल। एहि नाटय महोत्सवक औपचारिक शुरुआत मैथिली क पांचटा दिग्गज महेंद्र मलंगिया, मोहन भारद्वाज, देवशंकर नवीन, विद्यानंद ठाकुर आ पंचानन मिश्र दीप प्रज्वलन क केलथि। ज्ञात हुए जे कैबिनेट क बैसार क कारण मलंगिया नाटय महोत्सव क उद्घाटनकर्ता प्रफुल्ल कुमार झा नहि आबि सकलाह। एहि अवसर पर महेंद्र मलंगिया लिखित नाटक क सकलन “महेंद्र मलंगिया क सात नाटक” किताब क लोकार्पण सेहो भेल। एहि किताब क लोकार्पण आ मलंगिया महोत्सव क उद्घाटनकर्ता छलाह मैथिली क पांचटा दिग्गज महेंद्र मलंगिया, मोहन भारद्वाज, देवशंकर नवीन, विद्यानंद ठाकुर आ पंचानन मिश्र। एहि किताब कए मैलोरंग प्रकाशन प्रकाशित केलक अछि जेकरा सम्पादित केलथि अछि मैलोरंग क निर्देशक प्रकाश झा। इ पुस्तक खास क छात्र लेल बहुत अपयोगी भ सकैत अछि। ताहि लेल एहि संकलन कए विभिन्न विश्विद्यालय मे पठेबाक विचार व्यक्त कैल गेल। एहि अवसर पर मोहन भारद्वाज कहला जे “नाटककार त ढेर अछि मिथिला मे मुदा नाटककार क एहि तरहक सम्मान देखि क आइ मिथिला धन्य भेल। इ सम्मान खालि मलंगिया जीक सम्मान नहि अपितु सम्पूर्ण मिथिलाक सम्मान अछि। एहि स पूर्व मंच संचालन करैत मैलोरंग क निर्देशक प्रकाश झा कहला जे मैथिली नाटककार कए रास्ट्रीय स्तर क नाटककार क कतार मे ढार करबाक इ एकटा छोट सन कोशिश छी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
“ज्योतिरीश्वर सम्मान” स सम्मानित भेलाह मलंगिया
नई दिल्ली। दिल्ली क श्रीराम सेंटर में मैथिली लोकरंग दिस स महेंद्र मलंगिया कए एहि साल क “ज्योतिरीश्वर सम्मान” प्रदान कैल गेल। श्री मलंगिया कए इ सम्मान समारोह क विशिष्ठ अतिथि पद्म विभूषण निरंजन गोस्वामी देलथि। एहि अवसर पर श्री मलंगिया कहला जे हम बस एतबे कहब जे गौरवान्वित छी। बाकी गप समय समय पर कहि चुकल छी आइ बस नाटक देखबाक आनंद लेल जाए।


text:
सोमवार, 26 फ़रवरी 2018
दरभंगा : 26 दिसम्बर 2015 केँ अभियंता मुकेश कुमार आ ब्रजेश कुमारकेँ दिने-देखार एखुनका नव हथियार AK-56 सँ अंधाधुंध गोली चलाकय हत्या कय देल गेल छल।
दू बरख पूर्वहिं 26 दिसम्बर 2015 केँ साढ़े 700 करोड़क योजनामे दस टकाक रंगदारी माँगबाक कारणे कएल गेल बहुचर्चित दू टा अभियंताकेँ हत्याकांडक आय फैसला एबाक घरि अछि। अदालतमे अहि मामलाकेँ सत्र वाद संख्यां 146-16 केर सुनवाई स्पीड ट्रायल केर तहत पूरा भs गेल छैक।
26 दिसम्बर 2015 केँ दोहरा इंजीनियर हत्याकांड पर न्याय निर्णयके लेल पंचम अपर सत्र न्यायाधीश रूपेश देवक अदालत आजुक दिन 26 फरवरी निर्धारित कएने अछि आ अहि मुकदमाक काराधीन अभियुक्तकेँ वीडियो कॉन्फ्रेंसिंगक माध्यमसँ फैसला सुनाओल जायत।
विदित हो जे 26 दिसम्बर 2015 केँ बहेड़ी थाना क्षेत्रक शिवराम चौक पर एसएच 88 सड़ककेँ निर्माण काज करबा रहल बीएससी आओर सी एंड सी केर इंजीनियर मुकेश कुमार आ ब्रजेश कुमारकेँ दिने-देखार नव हथियार AK-56 सँ अंधाधुंध गोली चलाकय मारि देल गेल छल। एकर प्राथमिकी बहेड़ी थानामे मृतक मुकेश कुमारकेँ भातिज धीरज सिंहक बयान पर मुकेश पाठक आओर विकास झा सहित आरओ अनचिन्हार अपराधी सबकेर विरुद्ध मामला दर्ज कराओल गेल छल।
रंगदारी केर माँगक कारणे दिने-देखार दू टा इंजीनियरकेँ भेल अहि हत्यासँ समूचा बिहार त्राहिमाम मची गेल रहैक। अनुसंधानक दौरान अहि केसमे पुलिस कुल सोलह टा अभियुक्त केर खिलाफ आरोप-पत्र समर्पित कएने छल जेकर सुनवाई स्पीड ट्रायल केर तहत रोजदिन चलि रहल छल।
Labels: दरभंगा


text:
विकिपिडिया
विकिपिडिया एकटा बहुभाषिक वेबमे आधारित स्वतन्त्र आ खुला ज्ञानकोश छी। विकिपिडिया शब्द विकि आर इन्साइक्लोपिडियाक मिलाकर बनावल गेल अछि । एकर बहुत रास लेखसभ इन्टरनेटमे पहुँच भेल जे कियो परिवर्तन आ सम्पादन कएर सकैत अछि । विकिपिडिया शब्द विकि (wiki, बहुत रासक सहकार्यमे वेवसाइट तयार कएल प्रविधि) आ इन्साइक्लोपिडिया (encyclopedia) जुइटके बनल अछी । विकिपिडियामे स्वयंसेवकसभसँ लेख सब लिखल जाएत अछि । विकिपिडियाक मुख्य सर्भरसभ संयुक्त राज्य अमेरिकाक फ्लोरिडा राज्यमे अवस्थित अछि । अन्य सर्भरसभ एम्स्टर्ड्याम आ सउलमे अछि । विकिमिडिया फाउन्डेसन नामक एकटा गैर-नाफामुखी संस्थाद्वारा सञ्चालित विकिपिडियाक लगभग सब पृष्ठसभक विकिपिडियामे पहुँच भेल कियो परिमार्जन कएर सकैत अछि । सन् २००१ मे जिम्मी वेल्स आ लेरी स्याङ्गर एकर शुरुवात केनए छल । हाल ई ईन्टरनेटमे सबसँ पैग आ प्रख्यात सन्दर्भ सामाग्री बनवाक लेल पहुँच गेल अछी । नेपालमे विकीपिडियाक स्थापनाकाल सँ प्रयोग भेल आएल अछी। खास कइर क कोनो विषयक जानकारी पावक आ अपना जानकारी भेल विषयमा जे कियो भी लेख वा सम्पादन कइर सकै के कारण सँ विकिपिडियाक लोकप्रियता बढल अछी। हाल विश्वममे सब सँ अधिक देखे जाय वाला ६ ईन्टरनेट साइट मध्ये इ एक छी । [२][३]
विकिपिडियाक शाखासभ[सम्पादन करी]
विकिपिडियामे बहुत रास शाखासभ अछी। उदाहरण क लेल विक्सनरी, खुला पुस्तक विकीपुस्तक, विकी विश्वविद्यालय(विकीभर्सिटी), विकीसमाचार(खुला समाचार), विकी प्रजाति, कमन्स, कथन(उक्ति संग्रह)।
विकिपिडिया शुन्य: हाल, नेपालमे एनसेल विकिपिडिया नि:शुल्क प्रदान केने छल अखन सेवा बन्द अछि ।[१] ।
सन्दर्भ सामग्री[सम्पादन करी]
- ↑ "अलेक्सा क्रम", अभिगमन तिथि जुलाई २०१४।
- ↑ http://ntc.net.np/publication/smarika/smarika68.pdf
- ↑ http://ntc.net.np/publication/smarika/smarika68pages_new.pdf नेपाल टेलिकमक बार्षिक स्मारिका २०६८


text:
रूबी झा केर किछु गजल
(१)
सुभग सिनेह जोरिकेँ अहाँ कतए गेलौं मनमीत हमर
प्रेमक वृष्टिमे बोरिकै अहाँ कतए गेलौं मनमीत हमर
गंगा यमुना केर संगम सन हमर अहाँक निर्मल प्रेम
सिनेहक सुधा घोरिकै अहाँ कतए गेलौं मनमीत हमर
हम बनल छी राधा अहाँ लेल मोहन मुरली फेर बजाउ
सुमधुर तान छोरिकै अहाँ कतए गेलौ मनमीत हमर
अशेष बरखसँ बैसल छी अहाँक पथ पर पपनी ओछा
सिनेहक घैल फोरिकै अहाँ कतए गेलौं मनमीत हमर
हुलसि-हुलसि के बनल छलौं जे हमर मोनक मीत अहाँ
रुबीक करेज कोरिकै अहाँ कतए गेलौं मनमीत हमर
सरल वार्णिक बहर वर्ण -२३
(२)
हम छी ब॓टी मुदा शान मिथिलाकँ॓
द॓शक छी गौरव परान मिथिलाकँ॓
कन॓को नै कम हम पुरूष वर्ग सँ
नै मानु तँ नापि लिअ ज्ञान मिथिलाकँ॓
जखन॓ नै राखब लाज ब॓टीक अहाँ
कि द॓खब आँखिसँ ढलान मिथिलाकँ॓
जनम ल॓लाs सभ एतs पँडीत॓ ज्ञानी
अखन नै क्यो सँत सुजान मिथिलाकँ॓
हनन लाजक ताबड़तोर होय छै
कि इह॓ थिक गीता कुरान मिथिलाकँ॓
वर्ण १४
(३)
नव लोकक केहेन नव चलन देखियौ
एक दोसर सँ कतेक छै जडन देखियौ
खोलि क' राखै बगल में रमक बोतल
आ मुहं मे रामक केहेन भजन देखियौ
दिने दहार झोंकि रहल आंखि मे गरदा
बनि रहल छैक कतेक सजन देखियौ
चपर चपर सब तरि बजैत चलै छै
बेर काल मे नाप तौल आ वजन देखियौ
देखि सुनि रुबी क लागि रहल छै अचरज
भ्रष्ट जुग मे भs रहल ये मरण देखियौ
आखर -१६
(४)
भठल नगरी केर भठल सहचार द॓खियौ
कोढि फूटल समाजक कने उपचार द॓खियौ
अलखा क॓र चान जौँ छथि अहाँक अपन धिया
अनकर ब॓टी पर होयत अतिचार द॓खियौ
ह॓ यौ काका यौ भैया सुनु हमर करूण विनय
प्रथम मास॓ सँ कोखि म॓ ब॓टी छै नचार द॓खियौ
कोनाकँ॓ आबि हम तोहर कोखि सँ बाहर गै माँ
हम सहबै कोना पुरूषक व्यभिचार द॓खियौ
रणचण्डी बनिकँ॓ ब॓टी अहाँ जन्म लिअ एहि ठां
तखन॓ ह॓त॓ खत्म नारी पर अतिचार द॓खियौ
वर्ण- १८


text:
नाम : सुनील कुमार झा
पिता : श्री शंकर झा
माता : इंदिरा देवी
जन्म : 4/5/1988, सोनबरसा राज, सहरसा, बिहार
स्थायी पता - ग्राम पोस्ट : सोनबरसा राज, जिला - सहरसा, बिहार - 852129
ई मेल - njha61@gmail.com
शिक्षा : नैनपन केर शिक्षा अपन गाम स शुरू केलोंउ आ हाई स्कूल केर बाद कोनो नीक साधन नई हैबाक कारण ए. एन इंटर कॉलेज, दुमका स इंटर केर पढाई विज्ञान विषयक संग पूरा केलों। फेर शिक्षा लेल दिल्ली एलोऊ मुदा एतोका रंग में रंगी क नौकरी पकैड़ लेलोंउ, अखन McCann World Group में सहायक छी, आ इग्नू स पर्यटन म स्नातक कए रहल छी।
साहित्य : विद्यार्थी जीवन से कविता लेखन मे बड़ रूचि छल, स्कूल आ कॉलेज के कैकटा मंच पर अपन कविता पाठ कए चुकल छी। 2010 स अंतरजाल पर विदेह स जुड्बाक मौका भेटल, किछु गजेन्द्र जीक मार्गदर्शन स किछु लिखय लेल प्रेरित भेलोंउ, इ हमर सौभग्य अछि जे विदेह पर हमर किछु रचना क चुनल गेल, हालाकिं ओतेक नीक नै मुदा साहित्यिक जीवन केर सुरुआत एतेय स पूर्ण रुपें भेल। फेर फेसबुक केर विदेह ग्रुप पर आशीष जी भेट भेल आ अनचिन्हार आखर हमरा आकर्षित केलक, आ आशीष जीक मार्गदर्शन स अनचिन्हार आखर पर अपन गजल, रुबाई लिख लागलहूँ, अखन किछु दिन स ग़ज़ल स दूर भए गेल छी, अर्थक पाछू बेकल रहैत छी त समय के सेहो आभाव लगैत अछि, ओना नीक शुरुवात के लेल अनचिन्हार आखर पर गज़लक स्कूल केर संगोपान्गाय अध्यन म लागल छी, गुरुदेव क आशीर्वाद स फेर एही विधा आ आयब। साहित्य केर एकटा नव आवाम देबय लेल हम सदिखन आभारी रहब श्री गजेन्द्र ठाकुर जी आ आशीष जीकँ।
सुनीलजी विदेह आ अनचिन्हार आखरसँ जुड़ल पुरान गजलकार, हाइकूकार ओ मुकरीकार छथि (संपादक)।


text:
दहेज़ और ओकर कुप्रथा के निवारण
दहेज़ और ओकर कुप्रथा के निवारण
जखन कतौ दहेज़ पर सार्वजनिक चर्चा होइत अछी त देखबा में अबैत अछी जे सब केओ अपन मत शक्तिशाली ढंग सँ दहेज़ के विरोधे में राखैत छैथ | मुदा अश्चार्यक बात छैक जे दहेज़-प्रथा घटै के बदला में बढिए रहल छैक | एकर कारन इ छैक जे आरम्भे सँ हम सब अहि प्रथा के नै त ठीक जकां बुझै के प्रयास कैलियै आ ने ओकर सही निवारण कै सकलियै | फलतः जे प्रथा समाज में एक नीक उद्देश्य सँ आरम्भ कैल गेल छल से विकृत भ का दानव के रूप ल क हमरा सभक सोझां में मुह बौने ठाढ़ अछी | और हमर इ शशक्त मत अछि जे जावत तक हम सब एही प्रथा के ठीक जकां संबोधित नै करबैक तावत तक एही प्रथा के सही संसोधन नहीं कैल जा सकैत अछी | केवल वार्ता, जुलूस, और आन्दोलन सब एक अरन्यरोदने साबित भ सकैत अछी जाकर प्रमाण इ जे घत्बा के बदला इ प्रथा दिन-दिन बढिए रहल अछि |
प्राचीन समय सँ हिन्दू समाज में दहेज़ प्रथा कहियो नहीं छलैक | 'दहेज़' शब्द तक हमरा संस्कृत के उपज नहीं लागैत अछि | जतेक पौराणिक ग्रन्थ छैक कोनो में दहेज़ के वर्णन नै छैक | इ प्रथा आरम्भ भेल ब्रिटिश सरकार के कानून सँ और शनै शनै विकृत रूप धारण कै लेलक | सन १७९३ में लार्ड कार्नवालिस के समय में "परमानेंट सेटलमेंट ऑफ़ बंगाल" के नियम पारित भेलैक, जाकर फल इ भेलैक जे लोग सब के भूमि के स्वामी बनै के अधिकार भेट गलैक | एही सँ पूर्व सरकार पूरा भूमि के मालिक छलैक और लोग सब मात्र ओहि भूमि पर बसैत छल एवं ओकर उपयोग करैत छल | एही कानून सँ एक और विकृत परंपरा, जमींदारी, के प्रादुर्भाव भेलैक | एकरा बाद अंग्रेज सब एक और कानून पारित किलक जाही सँ स्त्री के संपत्ति के अधिकार सँ वंचित कै देल गेल| एकर फलस्वरूप लोग अपना बेटी के भेंट के रूप में धन, कैंचा, सोना, इत्यादी विदा काल में देबै लग्लै जाही पर केवल आ केवल स्त्री के अधिकार छलैक | कालांतर में इ व्यवस्था दहेज़ के रूप में प्रचलित भ गलैक | एखनो तक एही में कोनो दोष नहीं आयल रहैक और एक प्रकार सँ ई व्यवस्था स्त्री के बहुत हद तक आर्थिक स्वतंत्रता प्रदान करैत छलैक |
मुदा जेना जेना लोग पश्चिमी शिक्षा प्राप्त करैत गेल और भौतिकवाद के प्रचार-प्रसार होइत गेलै, तेना तेना वर-पक्ष के तरफ सँ दहेज़ के मांग बढ़ल गेलै | अहि दिशा में भारत सरकार सेहो कम दोषी नहीं अछि | अहि प्रथा के ठीक करै हेतु भारतीय सन्दर्भ में समाधान नहीं खोजि क हमर नेता लोगनि ऊंट जक पश्चिम दिस मूड़ी उठा क पश्चिमी संधर्भ में हल निकालै के प्रयास में छोट रास्ता अप्नौलनि और दहेज़ के सोझे गैर-कानूनी बना देलखिन| फेर सँ ओहे संकट स्त्री संग लागु भ गलैक जे अंग्रेज के समय छलैक | स्त्री त पहिने सा संपत्ति के अधिकार सँ वंचित छली, आब वो स्त्री-धन सँ सेहो वंचित होमय लगली | आब दहेज़ अपन असली रूप में उजागर भेल | वर एवं वर-पक्ष के ई बात स्वाभाविक रूप सँ कचोटे लगलैन जे एक स्त्री खली हाथ हुनका घर अबैन आ अपन पति के संपत्ति में आधा के साह्भागी बनी जाय | फलस्वरूप दहेज़ के आब मांग उठे लागल और दिनों-दिन जोर पकरे लागल | दहेज़ के रूप आब विकृत होमय लागल |
पुनः सर्वोच्य न्यायालय के एक नियम पारित भेल जकर अनुसार स्त्री के अपन पैत्रिक संपत्ति में बराबर के अधिकार भेट गेलै | बिना ई सोचने जे एकर समाज पर की असर परतैक, अनेको नियम बिना सोचने-बुझने पारित भेल गेल | फलाफल भेलैक जे दहेज़ प्रथा समाप्त होई के बदला उग्रतर होइत गेल और अंततः दानव के रूप ल लेलक |
हाले में एक और कानून संसद द्वारा पारित भ रहल अछि जकर अनुसार स्त्री के नै सिर्फ अपन पति के संपत्ति में बल्कि अपन पति के पुस्तैनी संपत्ति में सेहो हिस्सा भेटतै, डाइवोर्स लेला पर | कियो व्यक्ति अंदाज लगा सकैत छैथ जे एकर दूरगामी परिणाम समाज पर की परतैक ? कनेक कल्पना कै के देखिऔ | एकटा लड़का विवाह क क एक लड़की के अपना घर आनैत छैथ | तीन साल तक ( जे की न्यूनतम अवधि मानल गेल अछि नवका क़ानून में डाइवोर्स के लेल) ओ लड़की घर में कोहराम मच्बै छैथ | तकर बाद डाइवोर्स फाइल करैत छैथ ( जे महिला के फाइल केला सा आसानी सँ भेट जतैक) और अलग भ क अपन पति और हुनक पुरूखा के लगभग आधा संपत्ति ल क चलि दैत छैथ | जों कियो वर व वर के पिता गंभीरता सँ अहि पर विचार करैथ, त एहेन सम्भावना के देखैत की ओ अपन बालक के विवाह बिना मोट दहेज़ लेने करता? की एहेन कानून सब सँ दहेज़ के दानव और भयानक नै बनतै ? कतेक लोग हेता जे सब बात जनैत अपन आ अपन परिवार के भविष्य दाऊ पर लगेता ? हम अपन विवाह में एकौ रूपया तिलक व दहेज़ नै लेलौ | एते तक जे हम अपन विवाह के खर्च संपूर्ण रूप सँ अपने केलौ | मुदा आब हमरो एकै टा बालक अछि | और हम आई-काल्हि के हालत देख क गंभीर सोच में पड़ल छि जे अपन पुत्रक विवाह बिना मोट दहेज़ लेने केना क दबैक कोनो एहन लड़की सँ जे खली हाथ आबय और हमर संपत्ति के स्वामिनी बनी जाय ? और जहिया ओकर मोन होई तहिया हमारा बेटा सँ डाइवोर्स ल क हमर मेहनत सँ अरजल संपत्ति आधा बैंट क ल लिया | की अहि तरहक कानून दहेज़ के और प्रश्रय नै दैत छैक? सब सँ आग्रह अछि जे भावना में नै धरातल पर उतरि क सोचैथ |
आब कानी समग्र रूप सँ हिन्दू विवाह अधिनियम, दहेज़ उन्मूलन कानून एवं स्त्री के संपत्ति के अधिकार पर ध्यान दिऔ | अगर कोनो स्त्री चाहे त अपन पैत्रिक संपत्ति में सँ अपन हिस्सा आसानी सँ ल सकैत अछि | अपन पति एवं ओकर पुस्तैनी संपत्ति में सेहो हिस्सा ल सकैत अछि | लेकिन कोनो स्त्री सँ कोनो पुरुष कोनो हाल में किछु नै हासिल क सकैत छैथ | बहुत घटना एहन होमय लगलैक अछि जाही में देखल गलैक अछि जे किछु स्त्री केवल धन के लोभ में विवाह के अपन पेशा बना लेलक अछि | संगे भाई-बहिन के सम्बन्ध में जे माधुर्य छलैक सेहो बहुत ठाम खट्टा भेल जा रहल अछि | अगर अहिना कानून बनैत रहल आ भाषण चलैत रहल त जल्दिये ओहो दिन निश्चय आयत जहिया रक्षाबंधन और भरदुतिया के पावैन सेहो उठि जायत |
तखन दहेज़ रुपी दानव के कोना समाप्त कैल जाय ? हमरा विचार सँ दहेज़ के कानूनी अधिकार घोषित क स्त्री के ओकर पैत्रिक संपत्ति के हिस्सा के बराबर दहेज़ दै के व्यवस्था कैल जाय और एकरा बाद ओकरा अपन पति के संपत्ति पर सेहो अधिकार देल जाय | मुदा पति के पुरूखा के संपत्ति पर ओकर अधिकार नै हेबाक चाही | संगे, लड़का और लड़की के पूर्ण स्वतंत्रता एवं दायुत्वा अपन विवाह के लेबक चाही | जाबे धरी माता-पिता लड़का और लड़की के विवाह ठीक करैत रह्थीन ताबे धरी दहेज़ उन्मूलन मात्र सपने त रहत |


text:
दिसम्बर
दिसम्बर (i/dᵻˈsɛmbər/ di-sem-bər) जुलियन आ ग्रेगोरियन क्यालेन्डर वर्षक बारहम आ अन्तिम महिना छी । ई वर्षक सातम महिनामेसँ एक छी जेकर आकार ३१ दिन लम्बा होमए अछि ।[१] ई महिनामे उत्तरी गोलार्धमे शिशिर ऋतुक प्रारम्भ आ दक्षिणी गोलार्धमे गृष्म ऋतुक प्रारम्भ होमए अछि । एहि महिनामे उत्तरी गोलार्धमे वर्षक सबसँ छोट दिन आ दक्षिणी गोलार्धमे सबसँ पैग दिन होमए अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "August." Encyclopædia Britannica. 2008. Encyclopædia Britannica Online. 23 September 2008.


text:
ई छथि मैथिल अभिनेता सागर झा जे हिन्दी फ़िल्म में अपन उफ़नैत अभिनय के आरो बेशी ऊड़ान दय में लागल छथि। दिल्ली में थियेटर में लगभग तीन साल काज केलाके बाद फ़िल्मक मुख्य धारा सं जुड़ि गेला। मूलरुप सं मधुबनी जिलाक फ़ुलपरास के रहनिहार सागर जी जूम टीवी पर प्रशारित कार्यक्रम “राखी सावंत शो” के तीन एपिसोड , सीरियल “मेरे अराध्य देव शनिदेव” में तीन एपिसोड तथा सोनी पर प्रसारित सीरियल “मीत मिला दे रब्बा” के दू एपिसोड में में काज केने छथि ।
सागर जीके नीक नीक एड फ़िल्म करबाक अनुभव सेहो छनि। हुनकर एड में विजा कार्ड, मारुति सुजुकी, टाटा एस, सेन्ट्रल बैंक,पाकिस्तानी एड में बीपी डीप एन्ड लॉलिपॉप आदि किछु महत्वपूर्ण नाम अछि । जनवरी 2012 सं एखन धरि चलि रहल पल्स पोलियो अभियानक एड में लीड रोल केने छथि। अहि एड में सागर झा बिना कपड़ा के छाता लएके 3 साल के बेटीक संग देखायत छथि।
अन्ना हजारे जीक समर्थन में सागर जी दूटा शॉर्ट फ़िल्म बनेने छथि- “ भोलू का राशन कार्ड” आ “ अन्ना ने कहा भिखाड़ी बर्गर खायेगा”। ई दुनु शॉर्ट फ़िल्म यूट्यूब पर देखल जा सकैत अछि।
सागर झा के आबय बला हिन्दी फ़िल्म अछि – आमिर खान आ करीना कपूर अभिनित फ़िल्म “तलाश” आ रितेश देशमुख एवं तुषार कपूरक “क्या कूल हैं हम” । सागर जी अभिनय के संग संग लेखन सेहो करैत छथि। पूछला पर सागर जी कहलाह कि अपन पहिल मैथिल फ़िल्म “ आय रौ घुटरा, ई की केलहि” पर काज कय रहल छथि। अहि फ़िल्मक पटकथा तैयार भ गेल अछि ।- Bhaskar Jha


text:
एहि बर्ख 'कृष्ण -जन्मोत्सव -पाबनि ' 57वर्षकबाद आश्चर्यजनक सुखद-संयोगलऽ आयल अछि ।हुनक जन्म भाद्रपद (भादो ) कृष्ण -पक्षक अष्टमी- तिथिकेँ बुधदिन, रोहिणी नक्षत्र आ वृषभ केर चन्द्रमाक स्थितिमे भेल छलनि।एहिबेरसँ पहिने एहन योग 1958मे बनल छल आ 57वर्षकबाद एहन संयोग दोसरबेर आयल अछि ।
पंडितलोकनिक अनुसारें कृतिका नक्षत्रक काल-क्रम 9 घंटा 32मिनटकेर होइत छै। मान्यता छै कि भगवान कृष्णक जन्म अष्टमीक राति रोहिणी-नक्षत्रक आरम्भ कालक संयोगसँ भेलनि, एहिबेर रोहिणी-नक्षत्रक स्थितिमे मामूली अन्तर भेल अछि ।
हिन्दू-ग्रन्थ 'धर्म सिन्धु 'क अनुसार जे श्रद्धालु लोक दू दिनधरि व्रत करऽमे समर्थ नहि छी ओ अगिला दिन सूर्योदयक बाद ब्रत तोड़ि सकैत छी।
जन्माष्टमीक दिन श्री कृष्ण पूजा निशीथ-काल (मध्य रात्रि )मे कयल जाइछ ।
मिथिलाक "विश्व विद्यालय -पंचांग"क हिसाबेँ कृष्णाष्टमीमे पूजालेल 24अगस्तक राति 12.54मिनटसँ 25अगस्तक राति 10.30मिनटधरि अष्टमी अछि,ओहिठाम 'निशीथ-पूजा'क लेल रातिक 12बजएसँ 12.44 मिनटधरिक समय निर्धारित कयल गेल अछि।
अस्तु, श्री कृष्ण- जन्माष्टमीक शुभकामनाक संग--
जितमोहन झा (जितू) बनगाँव, सहरसा


text:
अशोक कुमार सहनी ,अपन मिथिला / भादौ १२ दोहा/ एपि वान टेलिभिजनसँ प्रसारण भइरहल रियालिटी शो नेपाल आइडलके ग्रण्ड फिनाले कतारके सनैयास्थित एसियन टाउनके एम्पिथियटरमे आबैवाल २२ सेप्टेम्बरके भरहल अछि ।
ओनेक्स वान इन्टरनेशनल क्यानडा आ एभरेष्ट नेपाल युुथ एसोसियसन कतारके संयुुक्त आयोजनामें हेत। ग्रण्ड फिनालेमें नेपाल आइडलके टप १२ तकके प्रतियोगी उपस्थित हेत।
ग्राण्ड फिनाले के कार्यक्के तेरिया फौजामगर, केदार घिमिरे, सन्दिप क्षेत्री, हेमन्त रानाके साथ बरिष्ठ संगितकार शक्ति बल्लभ लगायतसभके उपस्थिति रहत एभरेष्ट नेपाल युुथ एसोसियसनके अध्यक्ष उत्तम गुुरुङ दोहामें आयोजित पत्रकार सम्मेलनमें जानकारी देने छैथ ।
ग्रान्ड फिनालेके लेल अनुुमान १४ लाख ८० हजार रियाल नेपाली कहित करिब ४ करोड २० लाख रुपया खर्च हेत । एहिमे १६ हजार ५ सौ दर्शक क्षमताके कार्यक्रम हॉल, स्टेज सेटअप, हवाइ टिकट, भिषा, होटल आ बस खर्च सभकुछ अछि । ग्रान्ड फिनालेके लेल जज, प्रतियोगी, कलाकार आ प्राबिधिक कके ८५ गोटे नेपालसे आरहल आयोजक जानकारी देने छैथ ।
नेपाल आइडलके प्रतिष्पर्धामव अब चार गोटे मात्रै रहल अछि । प्रताप दास, बुद्ध लामा, निशान भट्टराई आ सागर आले मात्रै प्रतिष्पर्धीके अछि । मुदा, एसएमएस भोटिङके आधारमें सुरज थापा, उल्सन श्रेष्ठ, सुजाता पाण्डे लगायतसभके उत्कृष्ट प्रतियोगीसभ बाहर भचुकल अछि ।


text:
लेखापरीक्षण
लेखापरीक्षण (अङ्ग्रेजी: Auditing)लेखापरिक्षण एक बिशेष परिक्षण छी। लेखापरिक्षण माने संस्थाक वित्तीय कारोवारक बाह्रय व्यक्तिसँ करावैत विशेष परीक्षणके जनावैत अछि । लेखापरीक्षणक उद्देश्य माने संस्थाक वित्तिय कारोवार जाँच कैर वित्तीय विवरण संस्थाक वित्तीय अवस्था तथा कार्यसम्पादनक यथार्थ चित्रण करैत अछि या नै करैत अछि बारेमे लेखापरीक्षण प्रतिवेदन मार्फत अपन राय प्रकट करैत अछि ।[१] लेखापरीक्षण माने सामान्यत वित्तीय लेखापरीक्षणके वुझावैत अछि ।
विषय सूचीसभ
वित्तीय लेखापरीक्षण[सम्पादन करी]
वित्तीय लेखापरीक्षण माने कोनो भी कानुनी रूपसँ स्थापना भेल नाफा कमाई या नै कमाई बडका या छोटक संस्थाक वित्तीय सूचनासभमे राय दऽ कार्यक लेल प्रमाणसभ संकलन कैर आ मूल्याँकन करै लेखापरीक्षक अपन राय देइवाला प्रक्रिया छी ।[२]
लेखारीक्षणका उद्देश्यसभ[सम्पादन करी]
- संस्थाक वित्तीय विवरण यथार्थ चित्रण करैत अछि या नै करैत अछि बारेमे राय प्रकट करैत अछि।
- गल्ती तथा ठगी पत्ता लगाऽ तथा दोहरक नै देइत सुधार कैर सुझाव देइत अछि ।
लेखापरीक्षणक प्रकारसभ[सम्पादन करी]
- बार्षिक या बाह्रय लेखापरीक्षण
- आन्तरिक लेखापरीक्षण
- विशेष लेखापरीक्षण
- लागत लेखापरीक्षण
- परियोजना लेखापरीक्षण
- प्राविधिक लेखापरीक्षण
- व्यवस्थापन लेखापरीक्षण
- वातावरणीय लेखापरीक्षण
- सामाजिक लेखापरीक्षण
- सुचना प्रविधि लेखापरीक्षण
सन्दर्भ सामग्रीसभ[सम्पादन करी]
- ↑ Definition of Auditing
- ↑ लेखापरीक्षणक परिभाषा


text:
लोकतन्त्र
लोकतन्त्र (वा प्रजातन्त्र) शासनक एकटा व्यवस्था छी। ई व्यवस्था दुई प्रकारक होएत अछि। प्रत्यक्ष प्रजातन्त्रमे शासनक दायित्व सीधा रूपमे शासित जनता निर्वाह करैत अछि तँ प्रतिनिधिमूलक लोकतन्त्रमे शासनक दायित्व जनताद्वारा निर्वाचित प्रतिनिधिसभद्वारा होएत अछि। प्रायः, कम जनसंख्यामे प्रत्यक्ष आ अधिक जनसंख्यामे प्रतिनिधिमूलक लोकतन्त्र बेसी प्रभावकारी देखल जाइत अछि।
राजनैतिक सिद्धान्तमे लोकतन्त्रक एकता निश्चित प्रकारक शासन आसँ सम्बन्धित राजनैतिक विचार धारालाक जनाबैत अछि। लोकतन्त्रक सर्वमान्य परिभाषा नभएलसँ [१] ई दुई प्रमुख सिद्धान्त छी जे लोकतन्त्रक क सेहो परिभाषामा देखल अछि। ई सभ समानता आ स्वतन्त्रता।[२] ई सिद्धान्तसभक प्रतिबिम्ब कानून समक्ष सब नागरिकसभक बराबर छी आ राज्यक शक्तिमे सबमिलक समान पहुंचे वाला व्यवस्थामे सेहो देखल जाईत अछि।[३] सेहो, सबक नागरिक वैधानिक स्वतन्त्रताक उपभोग सेहो पवैत अछि आ नागरिकद्वारा ई स्वतन्त्रताक उपभोग सेहो होइक व्यवस्था संविधानमे तोकन अछि। [४][५]
प्रजातन्त्रक विभिन्न प्रकारसभ अछि। ई विभिन्न प्रकारसभ विशेष केरक प्रतिनिधित्त्व आ स्वतन्त्रताक अधिकार भिन्न भिन्न स्तरमे केन अछि। [६][७]
लोकतन्त्र (शाब्दिक अर्थ "लोगक शासन", संस्कृत लोक, "जनता" ,तन्त्र ,"शासन", ) ई प्रजातन्त्र एक यहन शासन व्यवस्था छि जईमे जनता आपन शासक अपन चुनैत अछि । ई शब्द लोकतांत्रिक व्यवस्था आ लोकतांत्रिक राज्य दुनुक लेल प्रयुक्त अछि। यद्यपि लोकतन्त्र शब्दक प्रयोग राजनीतिक सन्दर्भमे केन यछ, तँ लोकतन्त्रक सिद्धान्त दोसर समूहसभक आ संगठनसभक लेल सेहो संगत अछि। सामांयतः लोकतन्त्र विभिन्न सिद्धान्तसभक मिश्रणसँ बनते अछि, तँ मतदानक लोकतन्त्रक अधिकांश प्रकारसभ चरित्रगत लक्षण मानल गेल अछि।
विषय सूचीसभ
लोकतन्त्रक प्रकार[सम्पादन करी]
लोकतन्त्रक परिभाषाक अनुसार ई "जनताद्वारा, जनताक लेल, जनताक शासन छी"। मुद्दा अलग-अलग देशकाल आ परिस्थितिसभमे अलग-अलग धारणासभक प्रयोगसँ एकर अवधारणा किछ जटिल होएत अछि। प्राचीनकालसँ ही लोकतन्त्रक सन्दर्भमे बहुतरास प्रस्ताव रखल गेल छल, मुद्दा ओ सभमे सँ बहुतरास कहियो नै क्रियान्वित भेल।
प्रतिनिधि लोकतन्त्र[सम्पादन करी]
प्रतिनिधि लोकतन्त्रमे जनता सरकारी अधिकारीसभक सीधा चुनैत अछि। प्रतिनिधि कोनो जिला आ संसदीय क्षेत्रक चूनल जाईत अछि आ बहुत समानुपातिक व्यवस्थासभक सब मतदाताक प्रतिनिधित्व करैत अछि। कुछ देशसभमे मिश्रित व्यवस्था उपयुक्त होइत अछि। यद्यपि ई तरिकाक लोकतन्त्रमे प्रतिनिधि जनता द्वारा निर्वाचित होइत अछि,तँ जनताक हितमे कार्य नीतिसभ प्रतिनिधि स्वयं तय करैत अछि। यद्यपि दलगत नीति, मतदातासभमे छवि, पुनः चुनाव जहिना कुछ कारक प्रतिनिधिसभमे असर देखल जाईत अछि, तँ सामान्यतः ई सभक मध्ये कुछ आ बाध्यकारी अनुदेश अछि।
ई प्रणालीक सबसँ पैग खासियत ई अछि कि जनादेशक दबाव नीतिगत विचलनमे रोकैक काम करैत अछि,कियाकि नियमित
अतरालसभमे सत्ताक वैधता हेतु चुनाव अनिवार्य अछि।
उदार लोकतन्त्र[सम्पादन करी]
प्रत्यक्ष लोकतन्त्र[सम्पादन करी]
भारतमे लोकतन्त्रक प्राचीनतम प्रयोग[सम्पादन करी]
सन्दर्भ सामग्रीसभ[सम्पादन करी]
- ↑ Liberty and justice for some at Economist.com
- ↑ Aristotle, Politics
- ↑ उदाहरणक लेल एकटा प्रतिनिधिमूलक प्रजातन्त्रमे सबक मतक ओते भार अछि आ राज्यक सबक नागरिक प्रतिनिधिक लेल उम्मेदवारी द सकत एकछि।
- ↑ R. Alan Dahl, I. Shapiro, J. A. Cheibub, The Democracy Sourcebook, MIT Press 2003, ISBN 0-262-54147-5, Google Books link
- ↑ M. Hénaff, T. B. Strong, Public Space and Democracy, University of Minnesota Press, ISBN 0-8166-3387-8
- ↑ G. F. Gaus, C. Kukathas, Handbook of Political Theory, SAGE, 2004, p. 143-145, ISBN 0-7619-6787-7, Google Books link
- ↑ The Judge in a Democracy, Princeton University Press, 2006, p. 26, ISBN 0-691-12017-X, Google Books link


text:
Tuesday, 31 January 2017
पद्य - २२७ - दू शब्द - अहँक प्रति (कविता)
दू शब्द - अहँक प्रति (कविता)
हमर ई कविता मौलिक रूपसँ मैथिलीमे लिखित अछि । ई कविता तहिया लिखल गेल छल जहिया हम कॉलेज ऑफ आयुर्वेदमे (भारती विद्यापीठ, पूना) B.A.M.S. द्वितीय ओ तृतीय वर्षक (2nd & 3rd PROFESSIONAL YEAR) छात्र रही । ताहि समएमे महाविद्यालयक छात्र लोकनिमे EXTRA CO-CURRICULAR ACTIVITY केँ बढ़एबाक लेल “निर्मिती” नामक WALL MAGAZINE पर कविता आदि साहित्यिक कृति लगाओल जाइत छल जकर संयोजिका श्रीमति इण्दापुरकर मैडम (तत्कालीन लेक्चरर आ बादमे विभागाध्यक्ष - शारीर क्रिया विभाग) छलीह । हमहूँ मैथिली कविता लेल प्रस्ताव देल मुदा पाठक आन केओ नञि छलाह तेँ ओकर हिन्दी अनुवाद (स्वयं द्वारा अनुदित) देब स्वीकृत भेल । ताहि अनुदित रचना पर स्पष्ट उल्लेख रहैत छल कि मूल रचना “मैथिली” भाषामे अछि । प्रश्न उठि सकैत अछि कि मैथिली कविता मौलिक छल वा हिन्दी ? तेँ निर्मितीमे देल गेल रचनाक छायाप्रति सेहो संगहि देल जा रहल अछि ।
अहँ जाइ छी तँऽ जाउ, अहँक मर्जी,
सप्पत हमरा, हम नञि रोकब ।
हमरासँ दूर जँ खुश अपने,
सप्पत हमरा, हम नञि रोकब ।।
अहँ केर जिनगी, अधिकार अहँक,
अहँ केर इच्छा, जे अहाँ करी ।
मधु - अमृत - पान करी या फेर,
हालाहल - घट केर वरण करी ।।
जाहि मृगतृष्णामे भटकि रहल छी,
गीरह बान्हू, अहँ पछताएब ।
जाहि बाटसँ उनटहि पएर गेलहुँ,
आपिस ओहिठाँ घुरि पुनि आएब ।।
जकरा पाछाँ छी भागि रहल,
से तँऽ बस माया छी केवल ।
अप्पन मतिभ्रमकेँ थीर करू,
पुनि सोचू की छूटल - भेटल ।।
मैथिली पाक्षिक इण्टरनेट पत्रिका “विदेह” केर 218म अंक (15 जनबरी 2017) (वर्ष 10, मास 109, अंक 218) केर “पद्य” स्तम्भमे प्रकाशित ।
Subscribe to: Post Comments (Atom)


text:
आप मिथिला / भादौ २- बाढ़ि प्रभावित क्षेत्र अररिया मे अंतिम संस्कारक लेल सहो जगह नहि भेट रहल अछि. चारू कात पानि भरल रहबाक ओजह स' पुलिस द्वारा जोगबनीक मीरगंज पुल स नदी मे फेकल जा रहल अछि. अररिया स' रितुराज केर रिपोर्ट.
बताओल जा रहल अछि जे ई सभ पुलिसक उपस्थिति मे कएल जा रहल अछि. मुदा पुलिस पूरा मामला स' अनभिज्ञता प्रकट क' रहल अछि. जोगबनी डीएसपी अजित कुमार सिंह
कहलनि जे शव कें नदी मे फेकबाक प्रश्न नहि उठैत अछि. मुदा ई मामला अखन सुर्खी मे अछि आ चारू कात ऐ कें लेल पुलिसक प्रति लोक थू-थू क' रहल अछि. जोगबनी मे अखन धरि 20 टा शव बरामद कएल गेल अछि. जाहि मे स' 13 व्यक्तिक पहिचान कएल गेल अछि. पांच टा शव नेपाली नागरिकक सेहो बरामद कएल गेल अछि जे बाढ़ि मे भंसिया क' एमहर आबि गेल छल. शव कें नेपाली प्रशासन कें सौंप देल गेल अछि.
दरभंगा मे सेहो चारू कात पानि भरि गेला स अंतिम संस्कार करबा मे परेशानी आबि रहल अछि. अंतिम संस्कारक लेल जगह नहि भेटलाक ओजह स' एनएच 57 पर शव केर
अंतिम संस्कार करबाक मामला सेहो प्रकाश मे आएल अछि.
अररिया आ किशनगंज मे अखनहुं फंसल अछि लोक
अररयिा आ किशनगंज मे बाढ़ि स' हालति नारकीय भ' गेल अछि. बाढ़िक पानि हालांकि घटब शुरू भेल अछि मुदा अखनो बहुत रास लोक सुदूर क्षेत्र मे फंसल छथि जिनका सभ लग अखन धरि कोनो तरहक राहत नहि पहुंच सकल अछि. बताओल जा रहल अछि जे रामपुर, कोशकीपुर, डम्हैली, बांसबांड़ी, मदनपुर, धोकरिया, बंहगी, भोजपुर, कसैला, तरौना, काचमोह आदि गाम अखन धरि बाढ़िक पानि स' घेराएल अछि. लोक सभ अपन घरक छत वा स्कूल मे शरण लेने छथि. लोक सभ कें भोजन आ पानि कें दिक्कत भ' रहल छै मुदा प्रशासनक मदति हिनका सभ लग अखन धरि नहि पहुंच सकल अछि.
साभार Mithila Mail मिथिला मेल डेस्क.


text:
सुनबा मे अजीब सन लागि सकैत अछि आओर शायद कनि कटू सेहो लागि सकैत अछि मुदा भारतीय जन भाषाई सर्वेक्षण क पहिल रिपोर्ट स त किछु एखने प्रतीत भ रहल अछि। करीब तीन सौ स बेसी भारतीय भाषा दम तोडि चुकल अछि। किछु भाषा आईसीयू मे पडल अपन अंतिम साँस गिन रहल अछि। मुदा मैथिली क स्थिति आन भाषा स विपरित अछि एकरा लगातार तोडल जा रहल अछि। एहि दिस मिडिया क ध्यान त नहिये अछि पश्चिमी सभ्यता क रंग मे रंगल समाज सेहो अनभिज्ञ भ गेल अछि। भाषा मानव संचार क मूल आधार अछि, मुदा फेर इ सेहो लगैत अछि जे एहि तरह क निर्मोही दृष्टि स जेना 2150 स बेसी समृद्ध भाषाई क्षेत्र वाला इ देश मे एकर कोनो महत्व नहि रहत।
आइ स किछु 80 वर्ष पहिने भारत क पहिल भाषाई सर्वेक्षण भेल छल। अंग्रेज अधिकारी जोर्ज ग्रियर्सन क अगुवाई मे भेल सर्वे क अनुसार मैथिली बिहार आओर आजुक झारखण्ड मे प्रमुखता स पसरल भाषा छल। जेकरा मानवी स्वार्थ आओर राजनैतिक कलह क कारण विभिन्न भाषा (जेकि क्षेत्र विशेष क आधार पर विकसित कैल गेल) मे बांटल जा रहल अछि। एकटा अखंड मैथिली तोडि-तोडि कए अंगिका, बज्जिका आओर न जानि की की बनेबाक प्रयास कैल गेल। ओना ग्रियर्सन क बाद एहि भाषा क सुध लेनिहार कियो नहि भेलाह, किछु छिटपुट काज भेल, मुदा राजनैतिक आस्थिरता आओर साहित्य मे कलह क कारण ओ कोनो प्रभाव नहि छोडि सकल। आब करीब आठ दशक बाद भारतीय जन भाषाई सर्वेक्षण ( पीपुल्स लिंग्विस्टिक सर्वे ऑफ़ इंडिया) भाषा पर एक बेर फेर गंभीर काज केलक अछि। इ छह खंड मे अपन पहिल रिपोर्ट प्रकाशित केलक अछि, जे कि भारतीय भाषा क किछु अनछुअल पहलु कए उजागर करैत अछि। सर्वे क अध्यक्ष गणेश देवी क अनुसार भारत क 20 प्रतिशत भाषा विलुप्त भ चुकल अछि। एखन धरि केवल ग्यारह राज्य मे भेल सर्वेक्षण क इ परिणाम अछि। एहन मे इ अपूर्ण रिपोर्ट कहैत अछि जे करीब 310 स बेसी भाषा विलुप्त भ चुकल अछि आ छह सौ स बेसी भाषा अपन अंतिम पड़ाव मे अछि। इ सब देख सुन कए लगैत अछि जे कहीं अगिला नंबर अपन त नहि? अटल सरकारक अथक प्रयास क फलस्वरूप मैथिली संविधान क आठम अनुसूची मे जगह त पाबि लेलक मुदा राज्य सरकारक बेरुखी आ मैथिली कए खंडित करबाक कुचक्रक मे भागीदार बनि कहीं हम एहि भाषा कए लुप्त करबाक काज त नहि करए जा रहल छी।
जनगणना क अनुसार सेहो भारतीय भाषा क ग्राफ देखब त ओ सेहो कम नहि चौकायत, 1961 क जनसँख्या क अनुसार 1652 मातृभाषा दर्ज कैल गेल अछि, जे 1971 क जनगणना तक केवल 109 रहि गेल। इ आंकडा शर्मनाक कहल जा सकैत अछि। मैथिल समाज मे पसरि रहल बहुभाषी संस्कृति क कारण बिहार-झारखण्ड सन गढ़ मे सेहो लोक अपन मातृभाषा हिंदी दर्ज करा रखने छथि, जखनकि मैथिली सूची स गायब करि देल गेल। आइ स्थिति इ भ चुकल अछि जे हमर बीच भाषाई अंतराल एतबा बढि गेल अछि जे हम कोनो भाषा (अपन मातृभाषा त कए) क एक वाक्य पूरा-पूरा आओर शुद्ध-शुद्ध लिख या बाजि नहि सकैत छी।
भाषा क सम्बन्ध मे भेट रहल लगातार जानकारी कही इ चेतावनी त नहि द रहल अछि जे अगिला नंबर हमरे छी। की मैथिली सेहो इतिहास बनि कए रहि जाएत, कही एहन त नहि जे मैथिली क संबंध मे कहल जाए जे इ लुप्त भ गेल जखन कि विभिन्न रूप मे इ समाज मे अपन यात्रा जारी रखने रहे। जाहि रूप मे मैथिली कए तोडल जा रहल अछि ओहि मे कोनो संदेह नहि जे मैथिली क अस्तित्व रहितो कहल जाए जे इ भाषा कहियो अस्तित्व, चर्चा आओर चलन मे मौजूद छल ! कनि सोचियउ…?
“मैथिल भ कए जे नहि बजय मैथिली”
” मोन होइत अछि हुनकर कान पकडि कए अईंठ ली”
साभार - इसमाद ( www.esamaad.com )


text:
आशवर शीघ्र श्रावण मे औता पिया,
प्यास पर नीर पावन बहौता पिया ।।
देखि हुनका सुखक मारि सहि ने सकब,खसि पड़ब द्वारि पर ठाढ़ रहि ने सकब,
पाशतर थीर छाती लगौता पिया,प्यास पर नीर पावन बहौता पिया ।।
भऽ उमंगित बहत आड़नक बात ई,उल्लसित भऽ रहत चाननक गात ई,
पाततर पिक बनल स्वर सुनौता पिया,प्यास पर नीर पावन बहौता पिया ।।
मन उमड़ि गेल बनि गेल यमुना नदी,तन सिहरि गेल जहिना कदंबक कली,
श्वास पर धीर बंसुरी बजौता पिया,प्यास पर नीर पावन बहौता पिया ।।
गजल-२
स्वप्न सुन्दरि अहाॅ जीवनक सहचरी ।
निन्न मे आउ अहिना घड़ी दू घड़ी ।।
भोग भोगल जते जे बनल कल्पना,आब भऽ गेल अछि अन्तरक अनमना,
हऽम मानव अहाॅ देव लोकक परी ।
मात्र उत्तापदायी बसंती छटा,आब संतापदायी अषाढ़ी घटा,
काॅट लागनि सुखायल गुलाबी छड़ी ।
रूप अमरित पिया कऽ अमर जे केलहुॅ,विक्ख विरहक खोआ फेर की कऽ देलहुॅ ?
घऽर मे जिन्दगी गऽर मरनक कड़ी ।
वेर वेरूक अहॅक फेर अभयागतम्,अछि सदा सर्वदा हार्दिक स्वागतम्,
कप्प चाहक दुहू नैन मन तस्तरी ।
गजल-३
श्याम होइछ परक प्रेम अधलाह हे,
तेॅ बिसरि जाह हमरा बिसरि जाह हे ।
दीप बुझि रूप केॅ जुनि हृदय मे धरह,मोहवाती जरा तेल नेहक भरह ।
कऽ देतऽ जिन्दगी केॅ ई सुड्डाह हे,तेॅ बिसरि जाह हमरा विसरि जाह हे ।
हऽम मधुबन मे साॅझक पहिल तारिका,तोॅ फराके बनावह अपन द्वारिका ।
उठि रहल अछि अनेरेक अफवाह हे,
हम विमल राश केर खास संयोजिका,छी प्रवल गोप केर प्रेयसी गोपिका,
घाट सॅ खुलि चुकल अछि हमर नाह हे,
मोन मे उत्तरी सागरक जल भरह,लाख चुचुकारी बर्फक महल मे धरह,
हम तहू ठाम बरबानलक धाह हे,


text:
मुजफ्फरपुर : जिला मे नब उद्योग क लेल भूमि उपलब्ध करेनिहार संस्था बिहार औद्योगिक क्षेत्र विकास प्राधिकार (बियाडा) क भूमि बैंक खत्म हेबाक कगार पर अछि । एहन मे चिंतित उद्योग विभाग, जेकर जिला स्तर पर ‘आओ बिहार’ योजना साल भरि पहिने स चलि रहल अछि । आब एहि योजना कए जिला पदाधिकारी कार्यालय स्तर पर क्रियान्वित करबाक कवायद शुरू भ गेल। आओ बिहार योजना शुरू करबाक उद्देश्य नब औद्योगिक इकाई बा तकनीकी शैक्षणिक संस्था मे निवेश कए प्रोत्साहित करब अछि। एहि क तहत एहन भूधारी जे स्वेच्छा स अपन भूमि बेचअ चाहताह हुनका शामिल कैल जाएत।
एहन अछि जमीन बिक्री क प्रक्रिया
भू-मालिक कए कोनो शैक्षणिक तकनीकी संस्थान बा बड़का उद्योग क लेल जमीन बेचब अछि। त एकरा लेल लिखित आवेदन पत्र जिला पदाधिकारी कार्यालय मे दियए पड़त। उक्त जमीन इच्छुक उद्यमी कए उपलब्ध करा देल जाएत। आवेदन मे जमीन क ब्योरा क संग पंजीयन करैब अनिवार्य अछि।
बियाडा क जमीन खपि गेल उद्योग मे
बेला औद्योगिक क्षेत्र मे पिछला 35 साल मे 375 एकड़ भूमि उद्योग क स्थापना मे खपि गेल अछि। 30 अप्रैल कए आवंटित 40टा उद्योग कए जमीन देलाक बाद आब प्राधिकार लग भूमि बैंक खत्म भ गेल अछि।
निजी भूमि बैंक मे नहि आएल एक्को आवेदन
सरकार आओ बिहार क अलावा निजी भूमि बैंक क सेहो स्थापना क प्रस्ताव केने छल मुदा पिछला तीन मास मे एक्को टा निजी भूमि बैंक स्थापना क लेल पैघ भू स्वामी आगा नहि एलाह।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मैट्रिक परीक्षा दऽ दीनानाथ आगू पढ़ैक आशासँ
, संगियो-साथी आ शिक्षको ऐठाम जा-जा विचार-विमर्श
करैत। बिनु पढ़ल-लिखल परिवारक रहने
, कॅालेजक पढ़ाइक तौर-तरीका नहि बुझैत। ओना ओ हाइ स्कूलमे थर्ड करैत मुदा क्लासमे सभसँ
नीक विद्यार्थी। सभ विषए नीक जकाँ परीक्षामे लिखने
, तँए फेल करैक चिन्ता मनमे एक्को मिसिया रहबे ने करै।
मूर्ख रहितो माए-बाप बेटाकेँ पढ़बैमे जी-जान अरोपने।
ओना घरक दशा नीक नहि मुदा पढ़बैक लीलसा दुनूक हृदएमे कूट-कूट कऽ भरल। जखन दीनानाथ मैट्रिक परीक्षाक िदअए
दरभंगा सेन्टर जाइक तैयारी करए लगल, तखन माए अपन नाकक छक, जे
डेढ़ आना-छअ पाइ भरि रहए, बेचि
कऽ देलकै। अगर जँ माए-बापक मन बेटा-बेटीकेँ पढ़बैक रहत आ थोड़बो मेहनतिसँ ओ पढ़त तँ
लाख समस्योक बावजूद ओ पढ़बे करत। तेहिमे सँ एक दीनानाथो। काल्हि एगारह बजिया गाड़ीसँ
परीक्षा दिअए जाएत तँए आइये साँझमे पिता रामखेलावन पत्नी सुमित्राकेँ कहलक- “काल्हि
एगारह बजे बौआ गाड़ी पकड़त तँए अखने केकरोसँ आध सेर दूध आनि कऽ पौड़ि दिऔ। दहीक जतरा
नीक होइ छै।”
माइयोक मनमे जँचलै। आध सेर दूध पौड़ैक विचार माए केलक
आ मने-मन ब्रह्म-बाबाकेँ कबुला केलक जे अहाँ हमरा बेटाकेँ पास करा देब तँ कुमारि भोजन कराएब। संगे
हाँइ-हाँइ कऽ चिकनी माटि लोढ़ीसँ फोड़ि अछींनजल पानिमे सानि, दिआरी बना, साफ पुरना कपड़ाक टेमी बना, दिआरीमे करु तेल दऽ साँझ दिअए ब्रह्म स्थान बिदा भेल। रस्तामे मने-मन
ब्रह्म-बाबाकेँ कहैत जे हे ब्रह्मबाबा कहुना हमरा बेटाकेँ पास कऽ दिहक। तोरेपर
असरा अछि।
स्कूलमे सभसँ नीक विद्यार्थी दीनानाथ, मुदा नीक रहितौं क्लासमे थर्ड करैत। एकर
कारण रहए जे हाइ स्कूल सेेक्रेट्रीक मातहत चलैत। जइसँ स्कूलक सर्वेसर्वा
सेक्रेट्रिये। इज्जतोक दुआरे आ फीसोक चलैत स्कूलमे फस्ट सेक्रेट्रिएक लगुआ-भगुआ
करैत। जँ कहीं सेक्रेट्रीक समांग नञि रहैत तखन हेडमास्टरक समांग फस्ट करैत। मुदा ऐ
बैचमे सेक्रेट्रियोक सवांग आ हेडमास्टरोक सवांग। तँए सेक्रेट्रीक समांग फस्ट करैत
आ हेडमास्टरक समांग सेकेण्ड आ दीनानाथ थर्ड। जे फस्ट करैत ओकरा पूरा फीस आ
सेकेण्ड-थर्डकेँ आधा फीस माफ होइत। ओना आन शिक्षक सभकेँ ऐ बातक क्षोभ होन्हि
मुदा कैयो की सकैत छथि। किएक तँ आन शिक्षक सबहक गति कोठीक नोकरसँ नीक नञि रहनि,
सात घंटी पढ़ौनाइ आ डेढ़ सए रुपैया महीना पौनाइ मात्र रहनि। मुदा तैयो ओ सभ इमानदारीसँ काज
करैत। असेसमेंटक चलनि सेहो रहए। बीस नम्बरक हिसाबसँ सभ विषएक असेसमेंट होइत। सिर्फ
समाजे-अध्ययनक हिसाब अलग रहए। असेसमेंटक नम्बर परीक्षाक नम्बरमे जोड़ि कऽ रिजल्ट
होइत। जे असेसमेंटक नम्बर सेक्रेट्री आ हेडमास्टरक हाथक खेल रहए। परीक्षाक तीन
मासक उपरान्त रिजल्ट निकलै।
मास दिन परीक्षाक बीत गेल। दू मास रिजल्ट निकलैमे
बाकी। माघक अंतिम समए। सरस्वती पूजा पाँच दिन पहिने भऽ गेल। शीतलहरी चलैत। जइसँ
मिथिलांचल साइबेरिया बनि गेल। दिन-राति एक्के रंग। बरखाक बून्न जकाँ ओस टप-टप
खसैत। सुरुजक दरसन दू माससँ कहियो ने भेल। दिन-राति कखन होए ओ लोक अन्हारेसँ बुझैत। सभ अपन-अपन जान
बँचवै पाछू लागल।
खेती-पथारीक काज सबहक बन्न। रब्बी-राइ ठंढ़सँ कठुआएल।
बढ़बे ने करैत। बोराक झोली ओढ़ोलाक बादो माल-जाल थर-थर कपैत। जहिना महींसक बच्चा
तहिना गाइयक बच्चा कठुआ-कठुआ मरैत। बकरीक तँ फौतिये आबि गेल। गाछ सभ परहक घोरन
सुड्डाह भऽ गेल। चिड़ै-चुनमुनीसँ लऽ कऽ नढ़िया, खिखिर, साँप मरि-मरि जहाँ-तहाँ महकैत।
माघक पूर्णिमासँ दू दिन पहिने रामखेलावनकेँ लकबा
लपकि लेलक। सौंसे देहक अधा भाग सुन्न भऽ गेलै। क्रियाहीन। बिठुओ कटलापर किछु नहि
बुझैत। चिड़ैक लोल जकाँ टेढ़ मुँह भऽ गेलै। ओना उमेरो कोनो बेसी नहि, चालीस बर्खसँ भीतरे। रौतुका समए। शीतलहरीक
चलैत अन्हारो बेसी। ओना इजोरिया पख रहए। मुदा भादबक अन्हार जकाँ अन्हार। पिताक दशा
देखि दीनानाथक मन घबड़ा गेलै। तहिना माइयोक। मुदा तैयो मनकेँ थीर करैत दीनानाथ
डाॅक्टर ऐठाम विदा भेल। किछु दूर गेलापर पएर तेना कठुआ गेलै जे चलिये ने होइ। मनमे
भेलै जे बाबूसँ पहिने अपने मरि जाएब। घरोपर घुरि कऽ नञि गेल हएत। बीच पाँतरमे
दीनानाथ असकरे। दुनू आँखिसँ दहो-बहो नोर खसए लगलै। मनमे एलै, आब की करब? मुदा फेर मनमे एलै जे हाथसँ ठेहुन रगड़लापर पएर
हल्लुक हएत। सएह करए लगल। जाँघ हल्लुक भेलै। हल्लुक होइते डाॅक्टर ऐठाम चलल।
डाॅक्टर ऐठाम पहुँचिते रोगीक भीड़ देखि दीनानाथ फेर
घबड़ा गेल। मनमे एलै, जे सौंसे
दुनियाँक रोगी एतै जमा भऽ गेल अछि। असकरे डाॅक्टर सहाएब छथि आ दूटा कम्पाउण्डर छन्हि,
केना सभकेँ देखथिन। मुदा रोगो
एकरंगाहे, तँए बेसी
मत्था-पच्ची डाॅक्टरकेँ करै नै पड़नि। धाँइ-धाँइ इलाज करैत जाथि। मुदा मेले जकाँ
रोगी एबो करै। थोडे़ काल ठाढ़ भऽ कऽ देखि दीनानाथ सिरसिराइते डाॅक्टर लगमे जा बाजल-
“डाॅक्टर सहाएब, कनी हमरा ऐ ठीन
चलियौ। हमर बाबू एते बीमार भऽ गेल छथि जे अबै जोकर नञि छथि।”
दीनानाथक बात सुनि डाॅक्टर कहलखिन- “बौआ, ऐठाम तँ देखिते छी, केना एते रोगी छोड़ि कऽ
जाएब? जे ऐठाम पहुँचि गेल अछि
ओकरा छोड़िकेँ जाएब उचित हएत।”
“समए
रहैत जँ हमरा ऐठाम नै जाएब तँ बाबू मरि जेताह।”
“अहाँ घबड़ाउ नै तत्खनात दूटा गोली दै छी। हुनका खुआ
देबनि आ एतै नेने अबिअनु।”
दीनानाथक मनमे पिताक मृत्यु नचए लगल। मन मसोसि दुनू
गोलि लऽ बिदा भेल। मुदा घर दिस बढ़ैक डेगे ने उठए। एक तँ ठंढ़, दोसर मनमे निराशा आ तेसर शीतलहरीसँ
रातिओ अन्हार। मुदा तैयो जिबठ बान्हि कऽ बिदा भेल। कच्ची रस्ता रहने जहाँ-तहाँ
मेगर आ तइ परसँ कते ठाम टुटलो। जइसँ कए बेर खसबो कएल मुदा तैयो हूबा कऽ उठि-उठि
आगू बढ़िते रहल। घरपर अबिते दुनू गोली पिताकेँ खुऔलक। तइ बीच माए गोइठाक घूर कऽ सौंसे
देह सेदैत। अपना खाट नहि। एते रातिमे केकरा कहतै। मुदा पितिऔत भाइक खाट मन पड़लै?
मन परिते पितिऔत भाय लग जा कहलक- “भैया
खाटो दिअ आ संगे चलबो करु। एहेन समएमे अनका केकरा कहबै। के जाएत?”
दीनानाथक बात सुनिते पितिऔत भाय धड़फड़ा कऽ उठि खाट
नेनहि बढ़ल। खाटपर एक पाँज पुआर बिछा सलगी बिछौलक। दुनू पाइसमे बरहा बान्हि खाट
तैयार केलक। खाट तैयार होइते दुनू गोरे रामखेलावनकेँ उठा ओइपर सुतौलक। बरहामे बाँस
घोसिया दुनू गोरे कान्हपर उठा बिदा भेल। पाछू-पाछू सुमित्रो बिदा भेल। थोड़े काल तँ
दीनानाथ किछु नहि बुझलक मुदा थोड़े कालक बाद कन्हा भकभकाए लगलै। कान्ह परक छाल ओदरि
गेलै। जइसँ बाँस कान्हपर रखले ने होए। लगले-लगले कान्ह बदलै लगल। मुदा जिबट बान्हि
डाॅक्टर ऐठाम पहुँचि गेल।
डाॅक्टर ऐठाम पहुँचते डाॅक्टर सहाएब देखलखिन। बीमारी
देखारे रहए। धाँए-धाँए पाँचटा इन्जेक्शन लगा देलखिन। इन्जेक्शन लगा डाॅक्टर
दीनानाथकेँ कहलखिन- “हिनका खाटेपर रहए दिअनु। बेसी चिन्ता नै करु। तखन तँ नमहर
बीमारी पकड़नहि छन्हि। किछु दिन तँ लगबे करत।”
रामखेलावनकेँ नीन आबि गेलै। खाटक निच्चाँमे तीनू
गोटे -दीनानाथ, पितिऔत भाय आ
सुमित्रा- बैसल। सुमित्रा मने-मन सोचैत जे समए-साल तेहने खराब भऽ गेल अछि जे बेटा-पुतोहु
केकरा देखै छै। जाबे पति जीबैत रहै छै ताबे स्त्रीगण गिरथाइन बनल रहैत अछि।
पुरुखकेँ परोछ होइते दुनियाँ अन्हार भऽ जाइ छैक। बिना पुरुखक स्त्रीगण ओहने भऽ
जाइत अछि जेहने सुखाएल गाछ। कहलो गेल छै जे साँइक राज अप्पन राज, बेटा-पुतोहुक राज
मुँहतक्की। मुदा की करब? अपन
कोन साध। ई तँ भगवानेक डाँग मारल छियनि। हे माए भगवती, कहुना हिनका नीक बना
दिअनु। जँ से नञि करबनि तँ पहिने हमरे लऽ चलू।
दोसर दिन डाॅक्टर रामखेलावनकेँ देखि कहलखिन- “हिनका
घरेपर लऽ जइअनु। ऐठामसँ नीक सेवा घरपर हेतनि। बीमारी आब आगू मुँहे नहि बढ़तनि मुदा इलाज बेसी दिन
करबै पड़त। हमर कम्पाउण्डर सभ दिन जा-जा सुइयो देतनि आ देखबो करतनि। तै बीच जँ कोनो
उपद्रव बूझि पड़त तँ अपनो आबि कऽ कहब।”
कहि दूटा सुइया फेर डाॅक्टर सहाएब लगा देलखिन। दवाइक
पुरजा बना देलखिन। एकटा सूइया आ तीन रंगक गोली सभ दिन दैले कहि देलखिन। गप-सप्प
सभ कियो करिते छलाह आकि तइ बीच रामखेलावन पत्नीकेँ कहलक- “किछु खाइक मन होइए।”
खाइक नाम सुनिते दीनानाथक मुँहसँ हँसी निकलल। लगले दोकानसँ
दूध आ बिस्कुट आनि कऽ देलक। दूध-बिस्कुट खुआ दुनू भाँइ खाट उठा बिदा भेल।
घरपर अबिते टोल-परोससँ लऽ कऽ गाम भरिक लोक देखए अाबए
लगल। शीतलहरी रहबे करै मुदा तैयो लोक अबैक ढबाहि लगल। दू घंटा धरि लोक अबैत रहल।
दीनानाथ माएकेँ कहलक- “माए, बड़
भूख लगल अछि। पहिने भानस कर। भुखे पेटमे बगहा लगैए।”
दीनानाथक बात सुनि माए भानस करए बिदा भेल। भूख तँ
अपनो लागल मुदा कहती केकरा। बेर-बिपत्तिमे तँ ऐ ना होइते छैक। दीनानाथक बात
पितिआइन सेहो सुनलक। बेचारी पितिआइन सोचलक जे सभ भुखाइल अछि। बेरो उनहि गेलै। आब
जे भानस करए लगत तँ साँझे पड़ि जेतैक। तहूँमे सभ भुखे लहालोट होइए। से नञि तँ घरमे
जे चूड़ा अछि ओ दऽ दै छिऐ जइसँ तत्खनात तँ काज चलि जेतै। सएह केलक।
दीनानाथ आ सुमित्रा चूड़ा भिजा कऽ खाइते छल आकि माम
-सुमित्राक भाए- आएल। भाएकेँ देखिते सुमित्राक आँखिमे नोर आबि गेल। बिना पएर धोनहि
भाए मकशूदन बहिनोइ लग पहुँचि देखए लगलथि। बहिनोइक दशा देखि दुनू आँखिसँ दहो-बहो
नोर खसए लगलनि। नोर पोछि बेचारे सोचै लगलाह जे हम तँ सियान छी तहूमे पुरुख छी। जँ
हमहीं कानबै तँ बहिन आ भागिनक दशा की हेतै। धैर्य बान्हि बहिनकेँ कहलक- “दाइ,
ई दुनियाँ अहिना चलै छै। रोग-व्याधि
सह-सह करैत अछि। जइ ठीन गर लगि जाइ छै पकड़ि लैत अछि। अपना सभ सेबे करबनि की ने
मुदा.......। रुपैयाक लेल दवाइ-दारुमे कोताही नञि होन्हि। आइ भोरे पता लागल। पता
लगिते दौगल एलौं। अपने गाए बिआएल अछि। काल्हि गाइयो आ जहाँ धरि हएत तहाँ धरि
रुपैयो आनि कऽ दऽ देबौ। अखन हम जाइ छी, काल्हि आएब।”
चारि दिनक बाद रामखेलावनक मुँह सोझ भऽ गेल। उठि कऽ
ठाढ़ सेहो हुअए लगल। मुदा एकटा पएर नीक नहि भेल। कनी-कनी झखाइते डेग उठबैत।
सभ दिन भोरे आबिकेँ कम्पाउण्डर सूइयो दैत आ चला-चला देखबो
करैत।
दू मासक बाद दीनानाथक रिजल्ट निकलल। फस्ट डिबीजन
भेलै। नम्बरो नीक। छह सौ तीन नम्बर। हेडमास्टरक समांगकेँ सेहो फस्ट डिबीजन भेलै।
मुदा नम्बर कम। पाँच सौ पैंतालिस आएल छलै। सेक्रेट्रीक समांगकेँ सेकेण्ड डिवीजन
भेलै। मुदा नम्बर बढ़िया, पाँच
सए चौंतीस। आगू पढै़क आशा दीनानाथ तोड़ि लेलक। किएक तँ घरमे कियो दोसर करताइत नहि।
एक तँ पिताक बीमारी, दोसर घरक
खर्च जुटौनाइ, तै परसँ छोट भाए
अठमामे पढै़त। मुदा दीनानाथकेँ अपन पढ़ाइ छोडैैैैै़क ओते दुख नै भेलै जते परिवार
चलौनाइसँ लऽ कऽ पिताक सेवा करैक सुख भेलै। जे बेटा बाप-माइक सेवा नै करत ओ बेटे की?
अपन पढ़ैक आशा दीनानाथ छोट भाए
कुसुमलालपर केन्द्रित कऽ देलक।
अधिक काल मकशूदन बहीनेक ऐठाम रहए लगलाह। गाइयोक सेवा
आ खेतो-पथारक काज सम्हारए लगलथि। अपना ऐठामसँ अन्नो-पानि आनि-आनि दिअ लगलखिन। अपना
घर जकाँ भार उठा लेलक। अपन दशा देखि रामखेलावन मकशूदनकेँ कहलखिन- “हम तँ अबाहे भऽ
गेलौं। जाबे दाना-पानी लिखल अछि ताबे जीबै छी। मरैक कोनो ठीक नहि अछि तँए अपना जीबैत कतौ
दीनानाथक बिआह करा दियौ। बेटा-बेटीक बिआह-दुरागमन कराएब तँ माए-बापक धरम छिऐ। मुदा
हम तँ कोनो काजक नै रहलौं। कमसँ कम देखियो तँ लेबै।”
बहनोइक बात सुनि मकशूदन गुम्म भऽ गेला। मने-मन सोचए
लगला जे समए-साल तेहने खराब भऽ गेल अछि जे नीक मनुख घरमे आनब कठिन भऽ गेल अछि। सभ
खेल रूपैयापर चलि रहल अछि। मनुखक कोनो मोले ने रहलै। एहेन स्थितिमे नीक कन्याँ केना
भेटत? तखन एकटा उपाए जरुर अछि
जे रुपैया-पैसाक भाँजमे नहि पड़ि, गुनगर कन्याँक भाँज लगाबी। जइसँ घरक कल्याण हेतै। पाहुन जखन हमरा भार देलनि तँ
हम दान-दहेज नहि आनि नीक कन्याँ आनि देबनि। बहिनोइकेँ कहलखिन- “पाहुन, रूपैयाक पाछू लोक भसिआइत अछि। अगर अहाँ हमरा
भार दै छी तँ हम रूपैयाक भाँजमे नहि पड़ि नीक मनुक्ख आनि कऽ देब। से की विचार?”
मकशूदनक बात सुनि बहिन धाँइ दऽ बाजलि- “भैया,
रुपैया मनुक्खक हाथक मैल छिऐ। मुदा
मनुक्ख तपस्यासँ बनैत अछि। तँए हमरा नीक पुतोहु हुअए। रूपैयाक भुख हमरा नै अछि।”
बहिनक बात सुनि मकशूदनक मनमे सबुर भेलनि। बजलाह- “बहिन,
जहिना तोरा सबहक पुतोहु तहिना तँ हमरो
हएत की ने। के एहेन अभागल हएत जे अपन घर अबाद होइत नै देखत?”
अपन पढ़ाइक आशा तोड़ि दीनानाथ मने-मन अपना पएरपर ठाढ़
होइक
बाट ताकए लगल। संकल्प केलक जे जहिना नीक रिजल्ट पबैक लेल विद्यार्थी
जी-तोड़ मेहनति करैत अछि तहिना हमहूँ परिवारकेँ उठबैक लेल जमि कऽ मेहनति करब।
बिऔहती लड़कीक भाँज मकशूदन लगबए लगला। मुदा मनमे एलनि
जे हम तँ वर पक्ष छी तँए लड़की ऐठाम पहिने केना जाएब? कने काल गुनधुन करैत सोचलनि जे बेटा-बेटीक बिआह
परिवारक पैघ काज होइत अछि तँए एहेन-एहेन छोट-छीन बेवहारपर नजरि नहिये देब उचित
हएत। तहूमे तँ हम लड़काक बाप नहि माम छी। पाहुन जखन भार देलनि तँ नहियो करब उचित नै
हएत।
अपना गामक बगलेक गाममे लड़कीक भाँज मकशूदनकेँ लगलनि।
परिवार तँ साधारणे मुदा लड़की काजुल। काजमे तपल। किएक तँ माए सदिखन ओकरा अपने संग राखि खेत-पथारक,
घर-आंगनक काजसँ लऽ कऽ अरिपन लिखब,
दुआरिमे पूरनि, फूलक गाछ, कदमक फुलाइल गाछक संग-संग पावनि-तिहारमे गीत गौनाइ सभ सिखबैत। बड़द कीनैक
बहानासँ मकशूदन भेजा विदा भेला। पहिने दू-चारि गोटेक ऐठाम पहुँचि बड़दक दाम करैत
कन्यागतक दुआरपर पहुँचला। कन्यागत दुआरपर नहि। मुदा लड़की बाल्टीमे पानि भरि अंगना
अबैत। लड़कीकेँ देखि मकशूदन पुछल- “बुच्ची, घरवारी कतए छथि?”
बाल्टी रखि सुशीला बाजलि- “बाड़ीमे मिरचाइ कमाइ छथि।
अपने चौकीपर बैसियौ। बजौने अबै छियनि।”
बाल्टी अंगनामे रखि सुशीला बाड़ीसँ पिताकेँ बजौने आएल।
पड़ोसी होइ दुआरे दुनू गोटे दुनू गोटेकेँ चेहरासँ चिन्हैत मुदा मुँहा-मुँही गप नै भेने अनचिन्हार। कन्यागत
पूछल- “किनकासँ काज अछि?”
मुस्कुराइत मकशूदन- “अखन दुइये गोरे छी, तँए मनक बात कहै छी। हमरो घर बीरपुरे छी। हमरा भागिन अछि। काल्हि
खन पता चलल जे अहाँकेँ बिऔहती बच्चिया अछि तँए ओइठाम कुटमैती कऽ लिअ।”
कुटुमैतीक नाम सुनि कन्यागत गुम्म भऽ गेलाह। कनी-काल
गुम्म रहि कहलखिन- “हम गिरहस्त छी। सेहो नमहर नै छोट। ऐ ठीनक गिरहतक की हालत अछि
से अहाँ जनिते छी। तँए ऐबेर बेटीक बिआह नै सम्हरत।”
कन्यागतक सुखल मुँह देखि मकशूदन बजलाह- “मनमे जे
दहेजक भूत पकड़ने अछि ओ हटा लिअ। अहाँकेँ जहिना सम्हरत तहिना बिआह निमाहि लेब।”
मकशूदनक विचार सुनि कन्यागतक मुँह हरिआए लगलनि।
दरबज्जे परसँ बेटीकेँ सोर पाड़ि कहलक- “बुच्ची, सरबत बनौने आबह?”
बड़का लोटामे सरबत आ गिलास नेने सुशीला दरबज्जापर आबि
चौकीपर रखए लागलि। तइ बीच पिता बजलाह- “बुच्ची, इहो कियो आन नहि छथि। पड़ोसिये छिआह। बीरपुरे रहै
छथि। दहुन सरबत।”
दुनू गोटे सरबत पीलनि। सरबत पीबि पिता कहलखिन- “बुच्ची,
चाहो बनौने आबह।”
सुशीला चाह बनबए गेलि। दरबज्जापर दुनू गोरे गप-सप्प
करए लगलाह।
मकशूदन- “जेहने अहाँक कन्याँ छथि तेहने हमर भागिन। अजीब
जोड़ा बिधाता बनाकेँ पठौने छथि। काल्हिये अहूँ लड़काकेँ देखि लियौ। संयोग नीक अछि तँए
शुभ काजमे विलंब नहि करु।”
मकशूदनक विचारसँ जते उत्साहित कन्यागतकेँ हेबाक
चाहियनि तते नहि होइत। किएक तँ मनमे घुरिआइत जे कहुना छी तँ बेटीक बिआह छी।
फुसलेने काज थोडे़ चलत। मुदा कन्याक माए दलानक भीतक भुरकी देने अढ़ेसँ गप्पो सुनैत आ
दुनू गोटेकेँ देखबो करैत। मने-मन उत्साहितो होइत जे फँसल शिकार छोड़ब मुरुखपना छी। माए-बापक
सराध आ बेटीक बिआहमे केकरा नै करजा होइ छै। जानिये कऽ तँ हम सभ गरीब छी। गरीबकेँ
जनमसँ लऽ कऽ मरै धरि करजा रहिते छै। तैले एते सोचै विचारैक कोन काज। करजो हाथे
बेटीक बिआह कइये लेब। फस्ट डिवीजनसँ मैट्रिक पास लड़का अछि। एहेन पढ़ल-लिखल लड़का
थोड़े भेटत। कहबियो छै जे पढ़ल-लिखल लोक जँ हरो जोतत तँ मुरुखसँ सोझ सिराओर हेतै।
आइक युगमे मूर्खो बड़क बाप पचास हजार रुपैया गनबैत अछि। खुशीसँ मनमे होइ जे छड़पि कऽ
दरवज्जापर जा कहिअनि जे अगर अहाँ आइये बिआह करए चाही तँ हम तैयार छी। मुदा
स्त्रीगणक मर्यादा रोकि दैत। तँए बेचारी अढ़ेमे अहुरिया कटैत। मुदा पतिक मन बदलल। ओ
मकशूदनकेँ कहलक- “देखू, हम
भैयारीमे असकरे छी मुदा गृहिणी तँ छथि। हुनकासँ एक बेर पूछि लै छियनि। किएक तँ हम घरक बाहरक
काजक गारजन छी ने, घरक भीतरी
काजक गारजन तँ वएह छथि। जँ कहीं बेटी बिआहक दुआरे किछु ओरिया कऽ रखने होथि तँ कइये
लेब।”
कन्यागत भोला उठि कऽ आंगन गेला। आंगन पहुँचते पत्नी
झपटि कऽ कहए लगलनि- “दुआरपर उपकरि कऽ लड़काबला एलाहेँ तँए अहाँ अगधाइ छी। जखन लड़काक भाँजमे
घुमैत-घुमैत तरबा खियाएत आ बेमाइसँ खूनक टगहार चलत तखन बुझबै। तीन-तीन साल बेटीबला
घुमैए तखन जा कऽ कतौ गर लगै छै। जा कऽ कहि दिअनु जे अखन हमर हालत नीक नञि अछि मुदा जँ अहाँ तैयार
छी तँ हमहूँ तैयार छी। वर देखैक दिन कौल्हुके दऽ दिअनु।
पत्नीक बातसँ उत्साहित भऽ भोला आबि कऽ बजलाह- “पत्नीक
विचार सोलहो आना छन्हि। मुदा कहबे केलौं जे अखन हमर हालत बढ़ियाँ नै अछि।”
मकशूदन- “काल्हि अहाँ लड़का देखि लियौ। जँ पसिन्न हएत
तँ जहिना कुटमैती करए चाहब तहिना कऽ लेब। असलमे हमरा लोकक जरुरत अछि, नै की रूपैया-पैसाक।”
आठे दिनक दिनमे बिआह भऽ गेल। भोलाक बहिनो आ साउसो
नीक जकाँ मदति केलकनि। अपना घरसँ सिर्फ एकटा सोनाक सुक्की -नअटा चौवन्नीक छड़-
भोलाकेँ निकलल।”
पनरह दिनक उपरान्त दीनानाथ पुबरिया ओसारपर बैसि,
पितासँ छीपि कऽ माएकेँ कहलक- “माए, घरक दशा जे अछि से तोहूँ देखते छीही। जेना घर चलैए
तेना कते दिन चलत। साले-साल खेत बिकाइत। जइसँ किछुए सालक बाद सभ सठि जाएत। छोड़ैबला
काज एक्कोटा नञि अछि। जहिना कुसुमलालक पढै़क खर्च, तहिना बाबूक दवाइ आ पथ्यक। मुदा आमदनी तँ कोनो दोसर
अछि नहि। लऽ दऽ कऽ खेती। सेहो डेढ़ बीघा। तहूमे ने पानिक जोगार अपना अछि आ ने खेती
करैक लूरि। एते दिन तँ बाबू कहुना-कहुना कऽ करैत छलाह, आब तँ सेहो नै हएत। हमहूँ जँ कतौ नोकरी करए जाएब
सेहो नै बनत, किएक तँ बाबूक
देखभाल सेहो करैक अछि। तखन तँ एक्केटा उपाए अछि जे घरेपर रहि
आमदनीक कोनो काज ठाढ़ करी।”
बेटाक बात सुनि माए गुम्म भऽ गेलीह। जइ घरमे आमदनी
कम रहत आ खरचा बेसी हएत ओ घर केना चलत। एते बात मनमे अबिते माइक आँखिसँ दहो-बहो
नोर खसए लगलनि। आँचरसँ नोर पोछि बाजलि- “बौआ, हम तँ स्त्रीगणे छी। घर-अंगनामे रहैवाली। तूँ जँ
बच्चो छह तँ पुरुखे छह। जखन भगवाने बेपाट भेल छथुन तखन तँ किछु करै पड़तह।”
दुनू गोटेक -माइयो आ बेटोक- मुँह निच्चाँ मुँहे खसल।
ने बेटाक नजरि माए दिस उठैत आ ने माइक नजरि बेटा दिस। जहिना मरुभूमिमे पियासल लोकक
दशा होइत, तहिना दुनूक दशा
होइत। केबाड़ लग ठाढ़ सुशीला दुनूकेँ देखैत। जोरसँ कियो अहि दुआरे नहि बजैत जे
रोगाइल पिता
वा पति जँ सुनताह तँ सोगसँ आरेा दुख बढ़ि जेतनि। केबाड़ लगसँ घुसकि ओसारपर आबि
सुशीला बाजलि- “माए चिन्ता केलासँ दुख थोड़े भगतनि। दुखकेँ भगबैले किछु उपाय करै
पड़तनि। छोटका बौआ बच्चे छथि, बाबू
रोगाइले छथि मुदा अपना तीनू गोरे तँ खटैबला छी। खटलासँ सभ कुछ होइ छै।”
सुशीलाक बात सुनि सासु बजलीह- “कनियाँ, कहलिऐ तँ बड़बढ़िया मुदा ओहिना तँ पानि नै डेंगाएब।”
सासुक बात सुनि पुतोहु बाजलि- “हमर एकटा पित्ती धानक
कुट्टी करै छथि। जहिना अपन परिवार अछि तहूसँ लचड़ल हुनकर परिवार छलनि। तइ परसँ
चारि-चारिटा बेटिओ छलनि। मुदा जइ दिनसँ धानक कुट्टी करए लगलथि तइ दिनसँ
दिने-दुनियाँ घुरि गेलनि। चारु बेटिओक बिआह केलनि, बेटेाकेँ पढ़ौलनि। ईंटाक घरो बनौलनि आ पाँच बीघा खेतो
कीनि लेलनि। अखन हुनकर हाथ पकडै़बला गाममे कियो नै अछि।”
पत्नीक बात सुनि दीनानाथक भक्क खुजल। भक्क खुजिते
दीनानाथ खुशीसँ उछलि अंगनामे कूदल। दरबज्जापर आबि कागज-कलम निकालि हिसाब जौड़ए लगल।
डेढ़ सेर धानमे एक सेर चाउर होइत अछि। ओना धानक बोरा अस्सिये किलोक होइत अछि जखन कि चाउरक सौ
किलोक। चारि सए रुपैये बोरा धान बिकैत अछि तँ पान सौ रुपैये क्वीन्टल भेल। एक
क्वीन्टल धानक सड़सठि किलो चाउर भेल। दू-चारि किलो खुद्दियो हएत जेकर रोटी पका कऽ
खाएब। एक किलो चाउरक दाम साढ़े दस रुपैयासँ एगारह रुपैया होइत। ऐ हिसाबसँ एक
क्वीन्टल धानक चाउरक लगभग सात सौ रुपैया भेल। पान सएक पूँजीसँ सात सएक आमदनी भेल।
तइ परसँ तीस किलो गुड़ो। जेकर दाम साठि रुपैया भेल। खर्चमे खर्च सिर्फ जरना,
कुटाइ आ गाड़ीक भाड़ा। बाकी सभ मेहनतिक
फल भेल। अगर जँ एक बोराक कुट्टी सभ दिनक हिसाबसँ करब तँ पाँच हजारक महीना आमदनी
जरुर हएत।
हिसाब जोड़ैत-जोड़ैत दीनानाथक मनमे शंका उठल जे
हिसाबेमे तँ नै गलती भऽ गेल। कागज-कलम छोड़ि उठि कऽ टहलै लगल। मने-मन हिसाबो जोड़ैत।
मनमे कखनो हिसाब सही बूझि पड़ैत तँ कखनो शंका होइत। आंगन जा पानि पीलक। दू-चारि बेर
माथ हसोथलक। फेर आबि कऽ हिसाब जोड़ए लगल। मुदा हिसाब ओहिना कऽ ओहिना होइ। मनमे
बिसवास जगलै। जइसँ काजक प्रति आकर्षण सेहो भेलै। फेर आंगन जा माएकेँ पुछलक- “एक
बोरा धान उसनैमे कते समए लगतौ?”
माए बाजलि- “एक बोरा धान तँ दसे टीन भेल।
दुचुल्हियापर पाँच खेप भेल आ चरि चुल्हियापर अढ़ाइये खेप भेल। एक्के घंटामे उसनि
लेब।”
माइक बात सुनि दीनानाथ तँइ केलक जे हमहूँ यएह रोजगार
करब। पूँजीक लेल पत्नीक सोना सुक्कीमे सँ पाँचटा निकालि आ सबा भरि बेचि, धान कीनि कुट्टी शुरू केलक। जइसँ परिवारमे
खुशहाली आबि गेलै।
कुशुमलाल बी.ए. पास कऽ मधुबनी कोर्टमे किरानीक नोकरी शुरू केलक। कोर्टेक
बड़ाबाबूक बेटीसँ बिआह सेहो केलक। मधुबनियेमे डेरा राखि दुनू परानी रहए लगल।
तीन-चारि बर्ख तँ संयमित जीवन बितौलक। सिर्फ वेतनेपर गुजर करैत। मुदा तेकर बाद पाइ
कमाइक लूरि सीखि लेलक। जइसँ खाइ-पीबैक संग-संग आउरो लूरि भऽ गेलै। घरोवाली
पढ़ल-लिखल। जहिना कमाइ तहिना खर्च। शहरक हवामे उधियाए लगल। सिनेमा देखैक, शराब पीबैक, नीक-नीक वस्तु कीनैक आदति बढ़ैत गेलै। एक दिन पत्नी
कहलकै- “गाममे जे खेत अछि ओ अनेरे किअए छोड़ने छी। ओइसँ की लाभ होइए। ओकरा बेचि
कऽ अहीठाम जमीन कीनि अपन घर बना लिअ।”
स्त्रीक बात कुसुमलालकेँ जँचल। रवि दिन छुट्टी रहने गाम आबि
भाए दीनानाथकेँ कहलक- “भैया, हम
अपन हिस्सा खेत बेचि लेब। मधुबनियेमे दू कट्ठा खेत ठीक केलौंहेँ। ओ कीनि ओतै घर
बनाएब। भाड़ाक घरमे तते भाड़ा लगैए जे एक्को पाइ बचबे ने करैए जे अहूँ सभकेँ देब।”
कुसुमलालक बात सुनि दीनानाथ कहलक- “बौआ, अखन बाबू-माए जीविते छथुन, तँए हम की कहबह? हुनके कहुन।”
दीनानाथक जबाब सुनि कुसुमलाल पितासँ कहलक। रोगाइल
रामखेलावन खिसिया कऽ कहलक- “डेढ़ बीधा खेत छौ। दस कट्ठा हमरा दुनू परानीक भेल,
दस कट्ठा दीनानाथक भेलै आ दस कट्ठा
तोहर भेलौ। अपन हिस्सा बेचि कऽ लऽ जो।”
खेत कीनै-बेचैक दलाल गामे-गाम रहिते अछि। कुसुमलाल
जा कऽ एकटा दलालकेँ कहलक। पाँच हजार रुपैये कट्ठाक हिसाबसँ दलाल दाम लगा देलक।
कुसुमलाल राजी भऽ गेल। मुदा बेना नै लेलक। तरे-तर दीनानाथो भाँज लगबैत। साँझू पहर जखन कुसुमलाल मधुबनी
बिदा भेल तखन दीनानाथ कहलकै- “बौआ, जते दाम तोरा आन कियो देतह तते हमहीं देबह। बाप-दादाक अरजल सम्पति छी, आन कियो जे आबि कऽ घराड़ीपर भट्टा रोपत ओ
केहेन हएत?
मुदा दीनानाथक बात कुसुमलाल मानि गेल। पचास हजारमे जमीन
लिखि देलक। मधुबनियेमे कुसुमलाल घर बना लेलक। अपना गामक लोकसँ ओते संबंध नहि रहलै
जते सासुरक लोकसँ। सासुरक दू-चारि गोटे सभ दिन अबिते-जाइत रहैत। आदरो-सत्कार नीक
होए।
बीस बर्ख बाद दीनानाथक बेटा मेडिकल कम्पीटीशनमे कम्पीट
केलक। बेटी आइ.एस.सी. मे पढ़िते। पढै़मे दुनू भाए-बहिन उपरा-उपरी। तँए परिवारक सभकेँ आशा
रहै जे बेटिओ मेडिकल कम्पीट करबे करत। माए-बापक सेवा आ बेटा-बेटीक पढ़ाइ देखि दुनू परानी दीनानाथक
मन खुशीसँ गद-गद। परिवारोक दशा बदलि गेल। मुदा तैयो दीनानाथ धानक कुट्टी बन्न नञि
केलक। आरो बढ़ा लेलक। मनमे इहो होइ जे धनकुटिया मिलि गरा ली मुदा समांगक दुआरे नहि गड़बैत। टाएरगाड़ी कीनि
लेलक। जइसँ खेतिओ करै आ भड़ो कमाइ।
कुसुमलालकेँ सेहो दूटा बेटा। दुनू पब्लिक स्कूलमे
पढ़ैत। जेठका अठमामे आ छोटका छठामे। मधुबनियेमे डेरा रहितौं दुनू होस्टलेमे रहैत।
तइ परसँ सभ विषएक ट्यूशन सेहो पढ़ैत। तँए नीक खर्च होइ।
शराब पीबैत-पीबैत कुसुमलालक लीभर गलि गेलै। किछु दिन
मधुबनियेमे इलाज करौलक मुदा ठीक नहि भेने दरभंगाक अस्पतालमे भर्ती भेल।
चारि मास दरभंगोमे रहल मुदा ओतहु लीभर ठीक नै भेलै। तखन पटना गेल। पटनोमे ठीक नै
भेलै, संगहि शरीर दिनानुदिन
खसिते गेलै। अंतमे दिल्लीक एम्समे भर्ती भेल। ओतहु ठीक नञि भेलै। शरीर एते कमजोर
भऽ गेलै जे अपनेसँ उठियो-बैसि नञि होइ। हारि-थाकि कऽ मधुबनीक डेरापर आबि गेल। मुदा
एते दिनक बीमारीक बीच दीनानाथकेँ जानकारीयो ने देलक। सारे-सरहोजिक संग घुमैत रहल।
ओछाइनपर पड़ल-पड़ल सौंसे देहमे धाव भऽ गेलै।
ढाकीक-ढाकी माछी देहपर सोहरए लगलै। कतबो कपड़ा ओढ़बै तैयो माछी घुसि-घुसि असाइ दऽ
दै। दिन-राति दर्दसँ कुहरैत। सदिखन घरवालीक मन तामसे लह-लह करैत। गरिएबो करैत।
दुनू बेटामे सँ एक्कोटा लगमे रहैले तैयार नहि। जेठका बेटा कहए- “पप्पा जी, महकता है।”
जखन कखनो लगमे अबैत तँ नाक मूनि कऽ अबैत। छोटका बेटा
सेहो तहिना। सदिखन बजैत- “पप्पा जी, अब भूत बनेगा। लगमे रहेंगे तो हमको भी पकड़ लेगा।”
जइ आॅफिसमे कुसुमलाल काज करैत ओइ आॅफिसक एकटा स्टाफ
दीनानाथकेँ फोनसँ कहलक- “कुसुमलाल अंतिम दिन गनि रहल अछि तँए
आबि कऽ मुँह देखि लियौ।”
फोन सुनि दीनानाथ सन्न भऽ गेल। जेना दुनियाँक सभ कुछ
आँखिक सोझासँ निपत्ता भऽ गेलै। सुन-मशान दुनियाँ लगै लगलै। मनमे एलै, कियो केकरो नहि। दुनू आँखिसँ नोर टधरए लगलै।
नोर पोछि सोचए लगल जे कियो झुठे ने तँ फोन केलक। फेर मनमे एलै जे एहेन समाचार झूठ
किअए हएत? अनेरे कियो पैसा खर्च कऽ फोन किअए करत?
एहेन अवस्थामे कुसुमलाल पहुँचि गेल
मुदा आइ धरि किछु कहबो ने केलक। खैर, जे होए। मुदा हमरो तँ किछु धर्म अछि। अपना कर्तव्यसँ कियो मनुख ऐ दुनियाँमे
जीबैत अछि। अखन तँ अबेर भऽ गेल। काल्हि भेारुके गाड़ीसँ मधुबनी जाएब। एते विचारि
माएकेँ कहलक- “माए, एक गोटे
मधुबनीसँ फोन केने छेलाह जे कुसुमलाल बहुत दुखित छथि तँए आबि कऽ देखिअनु।”
दीनानाथक मुँहक बात सुनिते माएक देहमे आगि लगि
गेलनि। जरैत मने बाजलि- “कुसुमा हमर बेटा थोड़े छी जे मुँह देखबै। उ तँ ओही दिन मरि
गेल जइ दिन हमरा दुनू परानी बाप-माएकेँ छोड़ि चलि गेल। जँ ऐ धरतीपर धरमक कोनो स्थान
हेतै तँ ओइमे हमरो कतौ जगह भेटत। जँ कोनो शास्त्र-पुराणमे पतिब्रता स्त्रीक चरचा
हेतै तँ
हमरो हएत। आइ बीस बर्खसँ ऐ हाथ-पएरक बले बीमार पतिकेँ जीबित राखि अपन चूड़ी आ सिनुरक
मान रखने छी।”
माइक बात सुनि दीनानाथ मने-मन सोचलक जे कुसुमलाल अगर
हमरा कमा कऽ नहिये देलक तँ हमर की बिगड़ल। माइयो-पिताक दर्शन भोरे-भोर होइते अछि,
बालो-बच्चा आनंदेसँ अछि। तखन तँ
एक-वंशक छी जा कऽ देखि लिऐ।
दोसर दिन भोरुके गाड़ीसँ मधुबनी पहुँचि ओ कुसुमलालक डेरापर
पहुँचल। बाहरेक कोठरीमे कुसुमलाल। चद्दरिसँ सौंसे देह झाँपल। मुँह उघारिते कुसुमलाल
बाजल- “भ-इ-अ-अ।” कहि सदाक लेल
आँखि मूनि लेलक।
दीनानाथ- “बौआ कुसुम, बौआ.....बौआ..... बउआ।”


text:
बुद्धिक बखारीक वर्गीकरण
-----------------------------------
-----------------------------------
पदारथ अपस्यांत छल ,ओकरा फुराइये ने रहल छलै जे ओ कोना अपन लेख पूरा करय ।आखिर दू हजार टाकाक बात छलै ।हारि-दारि कऽ करिया कक्काक आश्रमपर पहुॅचि गोहारि लगौलक
-'आब अहीं बेरा पार लगयबियौक कक्का,मंझधारमे फंसल छी ।'
-की भेलह हौ, केहन बढ़ियां नीके ना छह आ कहैत छह जें मंझधारमे...।'
करिया कक्का अडै.ठी मोड़ लैत बजलाह ।
-हॅ यौ ठीके मझधारेमे छी ।ई अकादमीवला सभक कते पैरवी कयलापर एकटा कार्यक्रम मे सहभागिता करबाक नोत देलक अछि मुदा पढ़बा लेल तेहन ने विषय दऽ देलक अछि जे की लिखी की 'नहि से किछु फुराइते नहि अछि ।'
तोंहू हद करैत छह पदारथ,जे फुराइत छह सैह लिखि दहक ,वैह मानक भऽ जयतैक ,अकादेमी जे करय सैह सुच्चा बाकी सभ लुच्चा ।
-की कक्का ,हम अयलहुॅ जे अहाॅ किछु 'टिप्स' देब मुदा अहाॅ तॅ खिल्ली उड़बऽ लगलहुॅ ।
- हौ तों ने बिषय-वस्तुसॅ अवगत करौलह ने दान-दक्षिणाक बात करै छह आ सोझे सत्ताक चाभी अपना लग राखय लेल आफन तोड़ने छह ।
- एखन छोड़ू ओ बात सभ ई कहू जे मैथिलीक लेखकीय प्रकारकेॅ कोना फरिछाओल जाय !
-की मतलब तोहर छह हौ , आब लेखकक वर्गीकरण पर सेहो विचार कयल जाइत छैक ?
- हमर कहबाक अभिप्राय ई अछि कक्का जे अकादमी विषयगत लेखकक सूची बनबऽ चाहैत अछि जे ककरा कोन विधाक श्रेणीमे राखल जाय जाहिसॅ कि ओकरा आगाॅ सुविधा होइक कोनो विषयपर विचार करबा लेल ।हमरा एहि दृष्टिकोणसॅ आलेख तैयार करबाक अछि।'
- तॅ एहिमे कोन दिक्कत छह ।जकरा जाहि श्रेणीमे रखबाक हो राखि दहक ।मैथिलीक लेखक महाकाव्य सॅ लऽ कऽ नाटक ,उपन्यास ,कथा, व्यंग्य ,निबंध , रिपोर्ताज सभ किछु लिखि लैए ,अवसर टा भेंटबाक चाही ।मात्र दू गोत्र (भारद्वाज-रमण) पांजिक लेखक छोड़ि कऽ ,कारण ई मैथिलीक पैथोलाॅजिस्ट श्रेणी मे अबैत छथि।'
- कक्का तखन तॅ हमर लेख लेख नहि भऽ ऑलराउन्डरक सूची भऽ जायत आ लोक हॅसत । कोनो दोसर युक्ती बताउ।'
कक्का मुस्काइत बजलाह -जॅ शास्त्रीय विवेचन करबाक हो तॅ धनबली ,पदबली,पैरवीबली ,दरबारबली ,दक्षिणपंथी ,वामपंथी , दछिनाहा ,कुलीन , दलित आदि कोटिक जे लेखक छथि तनिक विस्तृत -व्यापक व्याख्या करैत आदि इत्यादि मे साहित्यसेवी , भाषासेवीक कोनहुना चर्चो टा कऽ देबहक तेॅ तोहर आलेख अकादमीक विशेष दर्जा पाबि लेतह ।
ई कहैत करिया कक्का डोल आ लोटा लऽ पानि भरय इनार पर विदा भऽ गेलाह आ पदारथ सेहो हुलसैत अपना घर दिस विदा भऽ गेल ।


text:
होली पर हास्य कथा।
धनिक दोकान दिस सॅ अबैत रही कि रस्ते मे खरंजे पर बिकाउ दास भेंट भए गेलाह पूछलनि बच्चा ई कहू करिया के कतहू देखलियैअ। हम बजलहूॅ नहि यौ बाबा हम अहॉ पोता के एमहर कहॉ देखलहूॅ। बिकाउ दास बजलाह धू जी महराज हम कारी सॅ केस दारही कटाएब आ अहॉ हमरा पोताक भांज कहि रहल छी। लगैए जे आई होरी खेलेबाक निशा मे अहॅू मातले छी। हमरे खनदानी नौआ छल कारी ठााकुर एमहर बिकाउ दासक पोताक नाम सेहो कारी। दूनू गोटे नामक अनुरूप देखैयोअ में ततबेक कारी। कारी जतबाक देखबा में कारी ओतबाक उजर धब- धब आकेर मोछ । बड्ड ईमानदारी सॅ शाही अंदाज मे हजामत करैत छल। ओकरा मोछक आगू मे त राजा महराजक मोछ छुछूआन लगैए। बिकाउ दास के हम कहलियैन बाबा बुझहैए मे धोखा भए गेल कारी नौआ तए अपने बथान दिस भेटत ओम्हरे जाउ ने। ताबैत उतरभारी दिस सॅ कारी अपने मगन में झूमैत चलि अबैत रहैए। ओनाहियो फागुन मे सभ अपना धुन में मगन रहैए। कारी के देखैत मातर बिकाउ दास बजलाह अईं रौ करिया एहि बेर जोगिरा गबै लेल नहि एबहि रौ तोहर सिद्धप वाली भाउज खोज पूछारी क रहल छलखुन जे एहि बेर किर्तन मंडली होरी गीत गाबि जोगीरा खेलेताह कि नहि। कारी मोछ पिजबैत बाजल भैया अहॉ जाउ ने अहॉ भाउजी के कहबैन भांगक सरबत बना के रखतीह। हम सभ पहिने भगवति स्थान में होरी गीत गाबि अबीर चढ़ाएब तकरा बाद अंगने अंगने होरी खेलाएब।
कारी के गप सुनि त हमहूॅ राग मल्हार मे मोने मोन नाचए लगलहूॅ जे आई भंाग पीबि क कारी संगे खूम नाचब। एहि बिचार मे मगन रही की कारी बाजल जे बच्चा अहॅू चलि आएब एहि बेर झाइल बजौनिहार लोक कम छै त अहॉ गीत गाबि झाइलो बजाएब। गाम घर मे नाटक खेलाई त हमही गीत नाद गाबै सॅ ल के मंच संचालन तक करी। तहि द्वारे निधोखे हम बजलहॅू बेस जाउ हम भगवती स्ािान में भेंटइ भए जाएब । दूपहर दू बजे किर्तन मंडलीक सभ कलाकार आस्ते आस्ते जुटान होमए लगलयै। कारी अपना दरवज्जा पर बैसी के चिलम फूकै मे मगन रहैए एक सोंठ खिचनहियै रहै की केम्हरो सॅ मनोज क्रांतिकारी धरफराएल आएल आ कारी के देह पर धाई दिस खसल। बाजल हौ कारी कक्का आई तोरे संगे होरी खेलाएब। एतबाक मे कारी फनकैत बाजल कह त हनो खसान खसब होइत छैक एखने चिलमक आगि सॅ मोछ झरैक जाएत। फेर मनोज बाजल हौ कक्का हमरो स बेसी त डंफाक ओजन छै तही दुआरे धरफरा गेलहूॅ। तकरा बाद दूनू गोटे एक एक सोंठ चिलम खिचलक धुऑं नाक दए के फेकलकै की कारी बाजल रौ भातिज किर्तन मंडलीक कलाकार सभ कतए नुकाएल अछि।
एतबाक में हरेकृष्ण ढ़ोलकिया ढ़ोल ढ़ूम-ढ़ूमबैत बुद्धना हरमोनियम पिपयबैत आ रामअशीष झाइलि झनकबैत तीनू गोटे तीन दिसि सॅं एकसुरे बजबैत आएल। ताबैत मे मनोज डंफा डूग-डूगबैत बाजल हल्ला गुल्ला बंद करू आ सुनु कारी कक्का के वाणी जी नहि त भरू ढ़ोलकिया के पानि जी। कि एतबाक मे कारी कठझाइल झनकबैत बाजल जोगी जा सारा...रा...रा. त सभ गोटे एक सुरे बाजल सारा रा रा। बुद्धन बाजल रौ मनोजबा तेहेन शास्त्रीय राग मे पानि भरबाक लेल कहलीह जे दू-चारि टा छौंड़ा मारेर त डरे स भागी गेल। मनोज बाजल हौ भौया रंग घोरबाक लेल त पानि चाहि ने। रामअशीष बाजल हं रौ भजार ई त ठीके कहलीहि आब ई कह जे एहि बेर भाउजी के बनत। एतबाक में कारी मोछ पिजबैत बाजल रौ भातिज जूनि चिंता कर हम एखन जीवते छी।
होरी मे कारी सौंसे गौआक भाउजी बनैत छलैक की बुढ़-पुरान की छौंड़ा मारेर सभ गोटे हंसी खुशी सॅ गीत गाबि कारी संगे दिअर भाउज जेका होरी खेलाइत छल। मनोज बाजल हौ कक्का माउगी बनबहक से साड़ी बेलाउज कहॉ छह। कारी बाजल धूर रे बुरिबक जो ने तू अपने माए बला साड़ि नेने आ ने तोरे माए त हमरा भाउजे हेतीह। हौ कक्का तूं मारि टा खूएबह तोरा त बुझलेह छह हमर बाप मलेटी सॅ रिटायर आ हमर माए सेहो मलेटी। ज ई सारी मे लाल पीअर लागल देेखतैह त कतेक मुक्का मारत से कोनो ठीक नहि। अच्छा कक्का तू चिंता नहि करअ हम अपने कनियॉ वला नुऑ नेने अबैत छी। कारी बाजल रौ भातिज तू बुरहारी मे हमरा गंजन टा करेमेह। हम ससुर भए के पूतहॅू देहक नुऑ कोना पहिरब रौ राम-राम। लोक त साड़ी देखैते मातर चिन्हि जेतैए जे ई तोरे कनियॉक नुआ छै तब त लोको कोनो दसा बॉकि नहि राखत। बुद्धन कनेक बुझनुक ओ बाजल हौ तोरा डर किएक होइत छह कियो पूछतह त कहिअक जे ई त बुधनाक साउस के नुआं छियैक। हमर साउस एखन अपने गाम आएल छथहिन। कारि ई सुनि चौअनियॉ मुस्कान दैति एकसुरे दू गिलास देसी भांगक सरबत घोंटि गेल आ बाजल बुधन तूं हरमोनिया बजाअ ताबैत हम समधिन संगे होरी खेलेने अबैत छी जोगी जा सारा...रा....रा। कि फेर सभ एकसुरे गाबैए लागल जोगी जा सारा रा रा। हरेकृष्ण ढ़ोलकिया ढ़ोल धूम-धूमबैत बाजल होरी मे कक्का करै छथि बरजोरी बुरहोरी मे मोन होइत छनि थोरू थोरू जोगी जा सारा रा रा। मनोज डंफा डूग-डूगबैत बाजल हौ कारी कक्का एना किएक मोन लुपलुपाइत छह। कारी झाइलि झनकबैत बाजल रौ भातिज ई फगुआ होइते अछि रंगीन तोंही कह ने मलपुआ खेबाक लेल केकर मोने ने लुपलुपाइत छैक। हं हौ कक्का एनाहियो होरी मे नएका नएका भाउज सबहक गाल त मलपुए सन पुल पुल करैत रहैत छैक।
कारी साड़ी पहिर अनमन माउगी बनि गेल मुदा मोछक देखार चिनहार दुआरे घोघ तनने। कारी हाथ सॅ झाइलि ल हम गीत गाबि झाइलि बजबैत होरी गाबै लगलहूॅ रंग घोरू ने कनहैया हो खेलैए होरी रंग घोरू सभ गोटे गीत गबैत भगवति स्थान बिदा भेलहूॅ। भगवति के अबीर चढ़ा प्रणाम करैत मंडलीक सभ कलाकार अंगने अंगने होरी खेलेबाक लेल बिदा भेलहूॅ। जेहेन घर तेहेन सरबत कतहॅ छूछे रंग टा। मुदा लोक हॅसी खुशी स होरी खेलाई मे मगन होइत होइत बिकाउ दासक दरवज्जा पर पहुॅचलहॅू त होरी गीत शुरू केलहॅू हो हो किनका के हाथ कनक पिचकारी बुधना हरमोनियम पिपयबैत बाजल हो बिकाउ कक्का के हाथ कनक पिचकारी। एतबाक सुनितेह विकाउ दास अपना बेटा के हाक देलखिहिन हौ मांगनि जल्दी सॅ मंडली सभहक लेल दूध भांगक सरबत नेने आबह। ई सुनि हम सभ आर बेसी जोर सॅ जोगीरा गबै लगलहूॅं ताबैत मनोज एक आध बेर डंफा लेने धरफड़ा के खसि पड़ल। ओकरा उठेलहूॅ आ सभ गोटे भरि छाक भांगक सरबत पीबि होरी गबै मे मगन। एम्हर जोगीरा देखबाक लेल कनिया-पूतरा धिया-पूता सभ घूघरू लागल।
एतबाक मे सिद्धप वाली दाई अबीर उड़बैत एलीह आ हॅसैत बजलीह गे दाए गे दाए ई नचनिहार माउगी के छीयैक? सुखेत वाली कनिया बजलीह माए इहेए चिन्थुहुन ने। दाई बजलीह चिन्हबै की पहिने रंग अबीर स देह मुॅह छछारि दैति छियैक। दाई निधोखे रंग लगबै लगलीह की घिचा तिरी मे कारीक घोघ उघार भए गेलै। दाई बजलीह गे माए गे माए एहेन मोछ वाली कनियॉ त पहिनुक बेर देखलहूॅ। ताबैत कारी मुस्की मारैत बाजल भाउजी हम छी अहॉक दुलरूआ दिअर कारी। दाई एतबाक सुनि ठहक्का मारैत बजलीह अईं रौ मोछ वाली कनियॉ ला कनि तोहर मोछो कारीये रंग मे रंगि दैति छियौ। एकटा दिअर भाउज के निश्छल प्रेम त गामे घर में भेटत। तखने मनोज बाजल काकी ई कनियॉ पसीन भेल किने ? दाई बजलीह हं रौ मनोज बड्ड पसीन भेल 60 वर्षक अवस्था में पहिनुक बेर देखलहॅू एहेन सुनर मोछ वाली माउगी।


text:
विनीत ठाकुर
पटना । सोम दिन सायं चारि बजे विधान परिषद् क एनेक्सी भवन मे नव निर्वाचित ११ विधान परिषद् सदस्य मे मंगल पाण्डेय क छोड़ि मुख्यमंत्री श्री नीतिश कुमार, उपमुख्यमंत्री श्री सुशील मोदी, पूर्व मुख्यमंत्री श्रीमती राबड़ीदेवी संगे दस सदस्य कए उपसभापति श्री हारून रशीद द्वारा पद आ गोपनीयता क शपथ दियाओल गेल ।
जदयू क नीतिश कुमार, रामेश्वर महतो,खालिद अनवर भाजपा सँ सुशील कुमार मोदी, मंगल पांडे आ संजय पासवान राजद सँ राबड़ीदेवी, रामचंद्र पूर्वे, सैयद खुर्शीद मोहासिन कांग्रेस सँ प्रेमचंद मिश्रा आ हम पार्टी सँ संतोष सुमन निर्वाचित भेलाह ।
श्रीमती राबड़ीदेवी नेता प्रतिपक्ष रहतीह
नबका सदस्यक शपथ लेबाक बाद 75 सदस्यों वाला उच्च सदन मे विभिन्न दल क संख्या प्रभावित हेतै । सत्ताधारी जदयू परिषद मे सबसँ पैघ पार्टी बनल रहत । जदयूक 32 आ भाजपाक सदस्य रहतै । 80 विधायक वाला राजद पार्टी परिषद मे तेसर स्थान रहतै । 9 सदस्य क बदौलत राबड़ी देवी कए नेता प्रतिपक्ष क दर्जा भेटत । कांग्रेस क अशोक चौधरी 4 सदस्यक संग दल बदलक कारण कांग्रेसक मात्र 2टा सदस्य रहि गेल छल । आब ओकरा तीन सदस्य भ जेतय।


text:
मंगलवार, 19 मई 2015
बिहार मे होई बला एलेक्सन
बिहार मे होई बला एलेक्सन जौ जौ नजदिक आबि रहल अछि मिथिलाबादी पार्टी सब अपन त्योरी चढा रहल छथि। "आदर्श मिथिला पार्टी अखिल भारतीय मिथिला पार्टी और थिलाँचल मुक्ति मोमिर्चा एलेक्सन पूर्व जनता मे अपन पैठ बनबैक प्रयास क रहला अछि। इ देखि मन प्रसन्न और ब्यथित दूनू अछि। प्रसन्नता अहि बात स जे मिथिला मे मिथिलाबादी पार्टी के अस्तित्व त अछि और ब्यथित छी जे आपसी टकराव के कारण वोट केर बटबारा होयत। जाहि स गैरमिथिलाबादी दल के नुकसान कम फायदा बेसी होयत।
मिथिला आन्दोलन के पुरोधा आदरणीय डा धनाकर ठाकुर साहेब केर पार्टी "आदर्श मिथिला पार्टी" अहि बेर सेहो अपन प्रत्यासी ठाढ करत। डा. सैहैब के मिथिला आन्दोलन मे योगदान के देखैत अहि बेर समस्त मिथिलाबादी पार्टी के डा. सैहैब के संग एक भऽ चूनाव लरबाक चाही या डा. धनाकर ठाकुर सहैब जतऽ स अपन प्रत्यासी देताह ताहि ठाम स कोनो अन्य मिथिलाबादी दल अपन प्रत्यासी नहि ठाढ करथि से सुनिस्चित हेबाक चाही। "अखिल भारतीय मिथिला पार्टी" या "मिथिलाँचल मुक्ति मोर्चा" ज आपस मे गठबंधन करैत छथि त ओहो ठीक हेतै
डा. धनाकर ठाकुर पूर्णरूप स अपना आप के मिथिला मैथिली के लेल समर्पित क देने छथि अतः डा. साहैब के सम्मान सब मिथिलाबादी पार्टी के करबाक चाही। डा. सहैब 1992 ई स मिथिला आनदोलन के अपना दम पर चला रहलाह अछि।
jharkhand
कोई टिप्पणी नहीं:
सदस्यता लें टिप्पणियाँ भेजें (Atom)


text: बैशाख ३१ गते,देशक विभिन्न ठामँमे भेटल बम सेनासभ निष्क्रिय बनौलकअछि । चितवन भरतपुरके केन्द्रीय बस टर्मिनल नजदिक नेपाली कांग्रेसक सम्पर्क कार्यालय आडमे भेटल प्रेसरकुकर बम सेनाके बम डिस्पोजल टोलीसभ शनिदिन भिन्सर निस्क्रिय बनौनेअछि ।जिल्ला प्रहरी कार्यालय चितवनके प्रहरी उपरीक्षक दीपक थापाके अनुसार चुनावके समयमे होबसक्वाक सम्भावित घटनाके मध्यनजर करति सुरक्षा व्यवस्था कडा बनाओलगेलअछि । अहिना कऽ धादिङके सिद्धलेक गाउँपालिकाके कालुपाण्डे मार्ग, पृथ्वीराजमार्गके घाटबेसी आ महादेव बेसी नदिक राखलगेल बम सेहो सेनासभ निष्क्रिय कएलकअछि ।अहिना कऽ पोखराके सभागृह चोकमे रख्ने बम सेहो सेनासभ निष्क्रिय कएनेअछि । अहिना कैलालीके धनगढी उपमहानगर क्षेत्रके व्यस्त बजार ट्राफिक चौराहा आ मनहेरा बजारके सडक कातमे भेटल बम सेहो निस्क्रिय बनौनेअछि ।


text:
पत्तदकल
पत्तदकल (कन्नड - ಪಟ್ಟದಕಲ್ಲು) भारतक कर्नाटक राज्यमे रहल एक गाम आ पर्यटकीय स्थल छी जे भारतीय स्थापत्यकलाक वेसर शैलीक आरम्भिक प्रयोग वा स्मारक समूहक लेल प्रसिद्ध अछि । ई मन्दिर आठम शताब्दीमे निर्माण कएल गेल छल । एतय भारतीय स्थापत्य (दक्षिण भारतीय) तथा भारतीय स्थापत्यकला (उत्तर भारतीय या आर्य) दुनु शैलीक मन्दिर अछि । पत्तदकल दक्षिण भारतक चालुक्य वंशको राजधानी बादामी सँ २२ किमीक दूरीमे अवस्थित अछि । चालुक्य वंशक राजासभद्वारा एकर निर्माण सातम शताब्दी आ आठम शताब्दीमे कएल गेल छल ।[१]
विषय सूचीसभ
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "द चालुक्यन म्याग्नीफिसेन्स"।
|accessyear=प्यारामिटर नै ग्रहण केलक (सहायता);
|accessmonthday=प्यारामिटर नै ग्रहण केलक (सहायता)


text:
पुणे
निर्देशाङ्क: १८°३२′उत्तर ७३°५१′पूर्व / १८.५३° उत्तर ७३.८५° पूर्व
पुणे भारतके महाराष्ट्र राज्यकs एक महत्त्वपूर्ण शहर छी। यी शहर महाराष्ट्रके पश्चिम भाग, मुला आ मूठा इ दुनु नदिसभके किनार बसल अछि आर पुणे जिलाक प्रशासकीय मुख्यालय छी। पुणे भारतक छठम सबसं बड़का शहर आ महाराष्ट्र कs दोसर सबसं बड़का शहर छी। सार्वजनिक सुखसुविधा आ विकासके हिसाबसं पुणे महाराष्ट्रमे मुम्बईके बाद अग्रसर छै। अनेक नामांकित शिक्षणसंस्थासभ होइके कारण इ शहरक 'पूरब कs ऑक्सफोर्ड' सहो कहल जाइत अछि। पुणेमें अनेक प्रौद्योगिकी आर ऑटोमोबाईल उपक्रम अछि, अही कारन पुणे भारतक ”डेट्राइट” जकाँ लागैत अछि। काफी प्राचीन ज्ञात इतिहाससं पुणे शहर महाराष्ट्र कs 'सांस्कृतिक राजधानी' मानल जाइत छै। मराठी भाषा इ शहरक मुख्य भाषा छी।
विषय सूचीसभ
नाम[सम्पादन करी]
पुणे यह नाम 'पुण्यनगरी' नामसं आएल समझल जाइत छै । इ शहर ई.स. ८ के शतकमे 'पुन्नक' (या 'पुण्यक') नामसं जानल जाइत छल, एहन सन्दर्भ मिलैत अछि। ई.स. ११के शतकमे 'कसबे पुणे' आ 'पुनवडी' नामसं जानल जाई लागल। मराठा साम्राज्यके काल खण्डमे शहरकs नाम 'पुणे'के रूपमे उपयोगमे लाबलक । ब्रिटिशसभ एकरा 'पूना' कहि कs संबोधित करsक सुरुआत केलक। आब इ पुणे, अही आधिकारिक नामसं जानल जाइत अछि।
इतिहास[सम्पादन करी]
आठहम शताब्दीमे पुणे कs पुन्नक नामसं जानल जाइत छल। शहरक सबसं पुरना वर्णनइ.स. ७५८क छै, जब उ कालके राष्ट्रकूट राजमे एकर उल्लेख मिलैत अछि । मध्ययुग कालक एक प्रमाण जंगली महाराज मार्ग पर पाओल जाइ वला पातालेश्वर गुफा अछि, जे आठ्हम सदी कs मानल जाइत अछि।
मराठा साम्राज्य[सम्पादन करी]
स्वातंत्रा संग्राम[सम्पादन करी]
भूगोल[सम्पादन करी]
पुणे कs स्थान 18°31'22.45" उत्तर अक्षांश, 73° 52' 32.69 पूर्व रेखांश अछि।
पेठ[सम्पादन करी]
वातावरण[सम्पादन करी]
जैवविविधता[सम्पादन करी]
अर्थव्यवस्था[सम्पादन करी]
पुणेमे महत्वपूर्ण कम्पनीसभके मुख्यालय -
- बजाज अटो
- बैंक ऑफ महाराष्ट्र
- पर्सिस्टंट सिस्टम्स
- नीलसॉफ्ट
- ईनफाईनाईट एक्सटैन्सन
प्रशासन[सम्पादन करी]
नागरिक प्रशासन[सम्पादन करी]
जिला प्रशासन[सम्पादन करी]
महानगर पुलिस तंत्र[सम्पादन करी]
यातायात व्यवस्था[सम्पादन करी]
जनजीवन[सम्पादन करी]
पुणे के भगिनी शहर[सम्पादन करी]
इ शहर पुणेके भगिनी शहर छी -
- त्रोम्सो, नॉर्वे
- ब्रेमेन, जर्मनी
- सान होज़े, संयुक्त राज्य अमेरिका
- फेरबँक्स, अलास्का, संयुक्त राज्य अमेरिका
पर्यटन[सम्पादन करी]
अही ठाम बहुतो पर्यटक आकर्षण अछि। जहीमेसं किछ अछि:-
- शनिवार वाड़ा
- आगाखान महल
- पार्वती हिल मंदिर
- कटराज सर्प उद्यान
- कोणार्क
- osho ashram
संस्कृति[सम्पादन करी]
गणेशोत्सव[सम्पादन करी]
- कसबा गणपती (इ पुणेके ग्राम देबता छी)
- तांबडी जोगेश्वरी
- गुरूजी तालीम
- तुलशीबाग
- केसरी वाडा (इ मंडल तिलक पंचांगके अनुसार गणेशोत्सव कs सजाबित अछि)


text:
खुशी मनाबय लगलाह.
विश्व चैम्पियन भारत
भारत 28 साल के बाद एक बेर फेर सं विश्व चैंपियन बनि गेल अछि. मुंबई के वानखेड़े स्टेडियम मे श्रीलंका के 6 विकेट सं हराsक कप्तान महेन्द्र सिंह धोनी के टीम इंडिया एकटा नवका इतिहास रचि देलक.
1983 के बाद दोसर बेर भारत के माथ पर विश्व विजेता बनय के सेहरा बंधल अछि. एहन पहिल बेर भेल जे कोनो मेजबान विश्वकप जीतय मे सफल भेल. विश्वकप जीतय के संग देश जश्न मे डूबि गेल. सभ लोक घर सं बाहर निकल
खुशी मनाबय लगलाह.
खुशी मनाबय लगलाह.
भारत के जीततहि राति के बारह बजे जेना दिन के बारह बजि गेल होए. दिवाली...होली आओर ईद एकहिं संग मनय लागल. लोक पटाखा फोड़य लगलाह.... अबीर लगाबय लगलाह... एकदोसरा सं ल-गला मिल बधाई देय लगलाह.
दिल्ली के प्रेस क्लब सं मैच देखि जखन इंडिया गेट दिस बढलौं त लागल जेना पूरा दिल्ली-एनसीआर ओतय उमड़ि आएल अछि. सभ लोक उत्साह सं भरल...कपड़ा...लत्ता उतारि दिगंबर जकां बनल. सभ के मुंह सं एकहि नारा निकलि रहल छल... इंडिया !!!...इंडिया !!!
ओना भारत जखन बल्लेबाजी करय लागल आओर सहवाग आओर सचिन जल्दीए आउट भ गेलाह त लोक के मुंह उतरि गेल छलनि. ओ सभ निराश भ गेल छलखिन्ह. मुदा गौतम गंभीर (97 रन) आओर धोनी के कप्तानी (91) पारी सं देश विश्व विजेता बनि गेल.
धोनी के कप्तानी के जतेक तारीफ कएल जाए कम होएत. ओ हर मैच मे अपना हिसाब सं खिलाड़ी के फेर-बदल करैत रहलाह आओर हुनकर ओ फैसला सही साबित होएत रहल. चाहे ओ अश्विन... नेहरा आ फेर श्रीसंत के खिलाबय के फैसला होए.
धोनी के मैन आफ द मैच आओर युवराज सिंह के मैन आफ द सीरीज के खिताब सं नवाजल गेल. श्रीलंका के 1996 के बाद फेर सं विश्व चैम्पियन बनय के सपना धरल के धरल रहि गेल. अंतर्राष्ट्रीय क्रिकेट मे 1300 सं बेसि विकेट लेबय वाला मुरलीधरन मैच के बाद अंतर्राष्ट्रीय क्रिकेट सं संन्यास लs लेलाह.
विश्वकप जीतला के बाद खिलाड़ी सभ पर धनक वर्षा होए लागल अछि. करोड़ों रुपया इनाम मे मिल रहल छनि. कोई एक करोड़ देबय के घोषणा करि रहल अछि त कोई दू करोड़. धोनी के नाम पर स्टेडियम सेहो बनत.
इंडिया गेट पर जश्न मे डूबल लोक सभ के त एहन कहनाय छलनि जे 1947 मे आजाद भेलाह के बाद पहिल बेर लोक के एतेक खुश देखि रहल छी आओर एतेक लोक खुशी सं घर सं बाहर निकालि जश्न मना रहल छथिन्ह.
अहां सभ के सेहो विश्वकप जीतय के बधाई.
हमर ईमेल:-hellomithilaa@gmail.com
Subscribe to: Post Comments (Atom)


text:
खण्ड-23
गजलक
गुण ओ दोष
गजलक
गुण
गजलक
किछु अपन विशेषता होइ छै जँ ई शेरमे सुरक्षित रहि गेल तँ वएह गजलक गुण कहबैत छै। तँ
देखू किछु गुण---
1)
संकेतिकता--जँ शेरक अर्थ संकेतसँ निकलैत होइ तँ ई बड़का गुण भेल।
ओना कोनो समयमे एकटा गजलक सभ शेर एहन तँ नै भेलैए मुदा जँ एकटा गजलक एकौटा शेर एहन
भऽ गेल तँ बुझू जे गजलकेँ ओ महान बना दै छै।
2)
दार्शनिक ओ अध्यातमिक-- जै गजलक शेर दार्शनिक ओ अध्यात्मिक रहै छै बेसी नीक। मुदा ऐ ठाम ईहो मोन राखू जे जँ गजलक शेर सभमे प्रेमक
वर्णन छै तैयो ओहि प्रेमक वर्णन एना हेबाक चाही जैसँ लागै जे ई शेर अत्मा ओ
परमात्माक बीच भेल हो।
3)
कहबी ओ मोहावरा---- जे शेर जतेक कहबी ओ मोहावरासँ सजल रहत ओइ शेरकेँ
लोकप्रिय हेबाक बहुत संभवाना रहै छै।
4)
संक्षिप्तता--जै शेरमे बहुत कम शब्दमे बहुत बेसी अर्थ निकलैत हो से
शेर ततेक महान। एकरा एनाहुतों बूझि सकै छिऐ जे शेरकेँ बहुअर्थी हेबाक चाही। मने
एकैटा शेर जेहन जगहपर कहल गेल ओकर अर्थ ओहि जगह केर हिसाबसँ निकलै। मिहिर झा जीक ई
रुबाइ देखू--
शराब
तँ पानि छै निसाँ एकर अहीँ तँ छी
सिनेह
तँ ठाम छै दिशा एकर अहीँ तँ छी
छैक
शराबी संग टूटल करेजक गाथा
शराब
पीबै कोइ खिस्सा एकर अहीँ तँ छी
ऐ
रुबाइकेँ पढ़ू। ऐ रुबाइमे प्रयुक्त भेल "
अँहीं " केओ भऽ सकैए। जँ एकरा अपना
माएबाप लेल पढ़ल जाए तैयो सार्थक छै। जँ प्रेमिका लेल पढ़ल जाए जाए तैयो सार्थक
छै। जँ गुरूजन लेल पढ़ल जाए जाए तैयो सार्थक छै। जँ पत्नी लेल पढ़ल जाए तैयो
सार्थक छै। तड़िखानामे पढ़ल जाए जाए तैयो सार्थक छै। जँ मंदरि-मस्जिदमे पढ़ल जाए
जाए तैयो सार्थक छै। मने जगह वा आदमीकेँ बदलिते ओही अनुरूपसँ अर्थ बदलि रहल छै। गजलक शेरकेँ एहने हेबाक चाही।
5)
जँ गजलक शेर सभ समकालीन समस्या ओ वर्तमान विषयकेँ समेटने हो तँ
लोकप्रिय होइ छै।
6)
ओना तँ गजल अपन विरह-वेदना लेल जानल जाइत अछि मुदा जँ इएह वेदना आशा
केर चद्दरिमे झाँपल हो तँ पढ़बा ओ सुनबामे नीक लगै छै।
7)
ओना लगभग हरेक रचना लोकक अपन दुखसँ लिखैए (जे
ई गप्प कहैए जे हम समाजक दुखसँ दुखी भऽ रचना केनाइ शुरू केलहुँ ओ फूसि बाजि रहल
अछि)। मुदा जँ गजलक शेर सभ ऐ तरीका कहल गेल हो जैसँ पढ़ए वा
सुनए बलाकेँ गजलकारक दुख अपन दुख सन लागै तँ बुझू जे ओ शेर कालजयी भऽ जाइत अछि।
8)
रचना ओएह टा सर्वकालिक
होइ छै जइपर भविष्योमे बहस होइत रहै। तँइ हमरा हिसाबें गजलक रचना ओइ तरहें हेबाक चाही
जे वर्तमानक संगे भविष्यो लेल उपयोगी हो।
गजलक
दोष
किछु
एहनो तत्व छै जकरा रहने गजलक महत्व घटि जाइ छै आ एकरे गजलक दोष कहल जाइत छै। ऐ
दोषक वर्णनमे हम पहिने रदीफक दोष तकर बाद काफियाक दोष तकर बाद बहरक दोष तकर बाद
शेरक दोष आ अंतमे गजलक दोष कहब। तँ चलू पहिने रदीफक दोषपर--
1)
जँ गजलमे रदीफ नै छै तँ ई कोनो दोष नै भेल मुदा ई अनुभवसिद्ध गप्प
अछि जे रदीफ बला गजल पढ़बा ओ सुनबामे नीक लगै छै।
2)
जँ कोनो शेरक रदीफ काफियासँ तालमेल नै बैसा सकल अछि तँ ई रदीफक
बड़का दोष भेल। ऐ दोषकेँ पकड़बा लेल ई नियम मोन राखू---रदीफकेँ हटा कऽ बचल वाक्य
खण्डकेँ देखू जँ ओहि वाक्य खण्डक कोनो अर्थ छै तँ मानल जाएत तँ रदीफ ओ काफियामे
कोनो तालमेल नै अछि। आ जँ बचल वाक्य खण्क कोनो अर्थ नै छै तँ ई मानल जाएत जे रदीफ
आ काफियामे तालमेल छै। एकरा एनहुतो बुझू
जे काफिया आ रदीफ देह ओ प्राण सन हेबाक चाही जेना प्राण बिना देह बेकार आ देह बिना
प्राण बेकार बस तेनाहिते रदीफ आ काफियाक सम्बन्धमे बुझू।
3)
मतलामे रदीफक निर्धारण भेलाक बाद आन शेर सभमे रदीफ बदलि नै सकै छी।
4)
तकाबुले रदीफ नामक दोषक वर्णन रदीफक संगे कएल गेल अछि।
तँ
आब आबी काफियाक दोषपर--
1)
गजल लेल भाषा सापेक्ष काफिया अनिवार्य अछि। भाषा सापेक्ष काफियाक
मतलब ई जे जै भाषामे गजल हो तै भाषाक अनुरूप हो। जँ भाषाक उच्चारण बदलि रहल छै
ताहू स्थितिमे काफियाक नियममे बदलाव आएत। बिनु काफियाक गजल नै हएत।
2)
ईता दोष पहिनेहें विस्तारपूर्वक देल जा चुकल अछि।
3)
ऐ सभहँक अलावे इकवा दोष, इफ्का दोष,गुलू दोष आदि सभ सेहो छै मुदा जँ काफियाक नियमक हिसाबें बनेबै तँ ई दोष नै
रहत। ओनाहुतो ऐ दोष सभमे बहुत दोष एहन अछि जे भारतीय भाषामे नै लागत।
आब
आउ शेरक दोषपर--
1)
जँ शेरक दूनू पाँतिक अलग-अलग अर्थ छै तँ ई शेरक दोष भेल। शेर लेल ई
अनिवार्य अछि जे पहिल पाँतिक अर्थ दोसर पाँतिपर टिकल रहबाक चाही।
2) जँ कोनो पाँतिमे एकौटा शब्द
बेमतलब के छै (फाजिल भेलापर एहने बूझू) तँ ईहो शेरक दोष भेल। ऐ दोषकेँ एना चीन्हल जा सकैए--
"
सुखाइत पोखरि तँ बाजल इनारसँ"
जँ
ऐ पाँतिकेँ एना लिखबै
"
सुखाइत पोखरि बाजल इनारसँ"
दूनू
पाँतिक अर्थकेँ देखू। दूनू पाँतिक अर्थ एकै अछि। तँ ई मानल जाएत जे पहिल पाँतिमे " तँ "
शब्दक बेमतलबक प्रयोग अछि ऐकेँ बिना सेहो अर्थ पूरा-पूरी छै। मुदा " तँ "
शब्द केर प्रयोग मैथिलीमे बातपर जोर देबाक लेल होइत छै। जेना "
अँहीं तँ कहने रही " । एहन अवस्थामे ई
दोष नै मानल जाएत।
3)
जँ शेरक कोनो पाँतिमे आवश्यक शब्द छोड़ि देल गेल छै तैयो एकरा दोष
मानल जाइए।
4)
जँ कोनो शेरक पहिल पाँतिमे आदर सूचक शब्द छै मुदा दोसर पाँतिमे
बराबरी वा अनादर सूचक शब्द छै ( वा एकर उन्टा ) तँ ई शेरक दोष भेल। संगे-संग ई गप्प काल मने भूतकाल, वर्तमान काल ओ भविष्यकाल लेल सेहो अछि।
5)
जँ शेरक शब्द व्यवस्था चुस्त नै अछि तँ ई दोष भेल। उदाहरण देखू--
अ) पछाति अहाँक
एलाक
आ) अहाँक एलाक
पछाति
इ) एलाक पछाति
अहाँक
ऐ
तीनटा वाक्यकेँ देखबै तँ पता चलत जे दोसर वाक्य "अहाँक एलाक पछाति"
चुस्तदुरुस्त शब्द बला अछि आ सहज अर्थ सेहो दैए
6)
शेरक कोनो पाँतिमे एहन शब्द वा शब्द समूह जकर अर्थसँ अश्लीलताक गंध
निकलैत हो से दोष भेल। उदाहरण लेल ई पाँति देखू
"मारि लेलिऐ"
ऐ
पाँतिक अर्थ अधिकत्तर अश्लीलताक गंध लेने रहैए तँए ई दोष भेल। ऐ ठाम ई मोन राखू जे
ई दोष क्रियासँ संबंधित अछि। ऐ दोषकेँ दूर करबाक लेल क्रियासँ पहिने संज्ञाकेँ आनि
दिऔ
"
बाजी मारि लेलिऐ"
आब
देखू दोसर पाँतिक अर्थ श्लील अछि।
7)
जे गप्प पहिने कहल जेबाक चाही से गप्प जँ बादमे कहल गेल हो (मने शेरक दोसर पाँतिमे) तँ ई शेरक दोष भेल।
8)
टंगट्विस्टर बला भाषा शेरमे नै एबाक चाही। जेना " कक्का काकीकेँ कटहर कीनि कऽ देलखिन्ह" ई पाँति
वा एहन पाँति शेर लेल बेकार।
बहरक
दोष बस एक मात्र छै। जँ कोनो गजल सभ शेर एकैटा बहरमे नै अछि तँ ई बहरक दोष भेल।
बहर मने छंद। गजल लेल छंद वर्णवृत अछि।
तँ
आब आउ अंतमे गजलक दोष देखी हम सभ--
1)
जँ कोनो गजलक सभ शेर एकै बहरपर नै अछि तँ ई गजलक दोष भेल।
2)
जँ कोनो गजलक सभ शेरमे एकै रदीफ नै अछि तँ ई गजलक दोष भेल।
3)
जँ कोनो गजलक एकौटा शेरमे काफिया गलत अछि तँ ई गजलक दोष भेल।
संगे-संग
उपरमे देल गेल दोषमेसँ कोनो दोष शेरमे अछि तँ ई गजलक दोष भेल किएक तँ अंततः गजल
किछु शेरक संग्रह अछि।
की
तुकान्त काव्य आ छन्दोबद्ध काव्य एकै होइत छै?
समान्यतः
मध्यकालसँ लऽ कऽ मिथिलामे जेना-जेना शिक्षा घटैत गेल काव्य संबंधी परिभाषा ओझराइत
गेल। उदाहरण लेल अधिकांश मैथिल मात्र तुकान्त काव्य के सूनि ओकरा छन्दबद्ध मानि लै
छथि। दोष मात्र पाठक वा श्रोताक नै छै। अधिकांश काव्यकार अपनो इएह मानै छथि जे
तुकान्ते काव्य छन्दबद्ध होइत छै।
वस्तुतः
ई गलत अछि। ई कोनो जरूरी नै छै जे तुकान्त काव्य छन्दबद्ध हेबे करतै। तुकान्तक
प्रयोग तँ लोक अनेरे करैत रहै छै जेना एकटा कहबीकेँ देखू –
ऐ
नदियाक इएह बेबहार
खोलू
धरिया उतरू पार
ई
तुकान्त तँ अछि मुदा कोनो ज्ञात छन्दमे नै अछि से (ज्ञात छन्द मने ओहन छन्द जकर
चर्चा पहिनुक आचार्य कऽ गेल होथि)। आ एहन-एहन उदाहरण बहुत
भेटत। तँए ई मात्र भ्रम अछि जे तुकान्त काव्य छन्दबद्ध होइत छै।
गजलक
समीक्षाशास्त्र
सभसँ
पहिने हम ई स्पष्ट कए दी जे ई मात्र दिशा-निर्देश अछि आ सेहो जेना गजेन्द्र ठाकुर जी
आन विधा सभ लेल देने छथिन्ह तेहने सन आ गजेन्द्रे ठाकुर जीक समीक्षा शास्त्र केर रूप
अछि। आ एहिमे ओ दिशा निर्देश सभ अछि जे समय-समयपर गजेन्द्र ठाकुर जी गजल लेल फुटकर
रूपें दैत रहलाह अछि एहिमे किछु शब्द हम अपनो दिसँ जोड़लहुँ अछि प्रसंगक हिसाबसँ----------
1)
सभसँ पहिने गजलक भाषा देखू। भाषा मने कहीँ एहन तँ नै छै की कोनो गजलकार स्वतंत्रता
केर नामपर गजलमे हिन्दी भाषाक प्रयोग केने छथि। ऐठाम ई धेआन देबाक गप्प थिक जे जँ अपन
भाषामे कोनो शब्द नै हो तँ ओकरा लेल जा सकैए।
2)
भाषा देखलाक बाद व्याकरणपर आउ। व्याकरण मने रदीफ, काफिया आ बहर।
3)
व्याकरण देखलाक बाद समान्य गजल दोष आ गजल विशेषताकेँ देखू।
4)
गजल दोष आ गजल विशेषताकेँ देखला बाद भावनाकेँ देखू। ऐठाम हम ई मोन पाड़ए चाहब जे काव्य
मात्र कागजपर लीखल शब्द नै हेबाक चाही बल्कि अपन जीवनक कर्मसँ अनुप्राणित हेबाक चाही।
मने जँ केओ दलितकेँ सतबै छथि मुदा ओ अपन गजलमे दलितकेँ पूजा करै छथि तँ हमरा हिसाबेँ
ई दूषित भावना भेल। ओना कहल जा सकैए जे आलोचक की समीक्षक तँ रचने पढ़ि कऽ समीक्षा करता
ने। बात सही मुदा रचनाकारक सही-गलत कर्म नुकाएल नै रहै छै। तँए रचनाक संगे-संग कर्मक
सेहो समीक्षा हेबाक चाही। ऐठाम हम ई जरूर कहए चाहब जे जँ कोनो काव्यमे भावना नै छै
खाली व्याकरण छै तँ ओकरा शब्द विलास मानल जाए, जँ कोनो काव्यमे व्याकरण छै मुदा दूषित
भावना छै तँ ओकरा अपराध मानल जाए। संगे-संग हम ईहो कहए चाहब जे जाहि काव्यमे ने व्याकरण
छै आ भावना सेहो दूषित छै ओकरा महा अपराध मानल जाए।खास कऽ ओहन रचनाकार जे कथ्य की भाव
लेल अनेरे परेशान रहै छथि तिनकर रचनामे कर्मक सेहो समीक्षा हेबाक चाही। आलोचक की समीक्षक
जासूस नै छथि तँए हमरो बूझल अछि जे सभ समय लोक रचनेक समीक्षा करता। ओना हमरा विश्वास
अछि जे जहिया आलोचक रचनाक संगे-संग कर्मक आलोचना करता तहियासँ फेरो कविकर्म महान भऽ
जाएत। किछु लोक विदेशी लेखकक जीवन केर उदाहरण दै छथि। मुदा धेआन देबाक गप्प ई जे भारत
जकाँ विदेशमे लेखक अपनाकेँ लिखबाक कारणे महान नै मानै छथि। ओ विदेशी लेखक सदिखन अपनाकेँ
साधारण आदमी बूझि लिखैत अछि आ बेबहारो करैत अछि। मुदा भारतमे एकटा दुमसियो बच्चा एक
पाँतिक कविता लीखत तँ ओ अपनाकेँ महान बूझए लागैए। आ तखन तँ कर्म आ लेखन बीचक फाँक उघाड़
हेबे करत संगे-संग आलोचना सेहो हेबे करत। ईहो स्पष्ट करब जरूरी जे हिंदू धर्ममे कर्मकेँ
मरलाक बादो प्रधानता देल गेल छै तँइ लेखककेँ मरलाक बादो हुनकर कर्मकेँ समीक्षा हेबाक
चाही। आ गंभीर रूपसँ हेबाक चाही तखने दोसर लेखक सभहँक रचना ओ कर्मक बीच संतुलन एतै।
जइ लेखक केर रचना ओ कर्मक बीच जते कम फाँक रहत ओ लेखक आ ओकर रचना ओतबे महान।
ऐ किछु
समान्य निर्देशक संग हम एकरा विराम दए रहल छी। अहाँ सभ लग जँ कोनो आर गप्प हुअए सूचित
कएल जाए।
गजलकारक
व्यक्तित्व आ योग
चलू
आब करी किछु गप्प गजलकरक व्यक्तित्वक बारेमे। पहिने फाटल-चीटल कपड़ा, दाढी बढ़ल आ
बताह शराबी सनक व्यक्तित्व बूझल जाइत छलै गजलकार सभहँक। पहिने शाइरी फुल टाइमक काज
छलै मुदा जुग बदलि गेल छै ओ आजुक संदर्भमे अपन राज-काज करैत खाली समयमे शाइरी कऽ
रहल छथि तँए आजुक शाइरक व्यक्तित्व सेहो अलग अछि तँ देखी जे आजुक समयमे शाइर अपन
व्यक्तित्वकेँ कोना नीक बना सकै छथि--
कोनो
शाइरक व्यक्तित्वक दूटा पक्ष होइ छै शारिरिक आ मानसिक। किछु लोक कहि सकै छथि जे
मानसिक व्यक्तित्व नीक तँ किछु कहता जे शारिरिक पक्ष नीक। मुदा हमरा जनैत पहिने
शारिरिक पक्ष मजगूत हेबाक चाही तखन मानसिक पक्ष। हथियार बनेबा कालमे पहिने ओकर
ढ़ाँचा बनै छै तखन ओकरा शानपर चढ़ा धार देल जाइ छै तँए पहिने शारिरिक तकर बाद
मानसिक। तँ आउ देखी जे कोनो गजलकार अपन शारिरिक विकास कोना कऽ सकै छथि। शारिरिक
विकास लेल योग सभसँ बेसी कारगर अछि। ओना बहुतों लोक कहै छथि जे योगसँ शरीर पूर्णतः
निरोग रहत। मुदा हमरा जते ज्ञान अछि तै हिसाबसँ ई गलत अछि। हँ, एते मानबामे
हमरा कोनो दिक्कत नै जे योगाभ्याससँ बेमारी देरसँ अबै छै आ जल्दिये चलि जाइ छै।
ओना टी.बी बला बाबा सभ कहै छथि जे योगसँ पूर्णतः निरोग रहल
जा सकैए। योगासन विज्ञान भगवान शंकरक देन अछि। भगवान शंकरक हिसाबें धरतीपर जते
प्राणी अछि तते योगासन अछि। आ ओहि समयमे चौरासी लाख प्राणी छल। तँए भगवान शंकरक
हिसाबें चौरासी लाख आसन भेल मुदा... कालक्रमे असुविधाकेँ
देखैत चौरासी हजार आसनकेँ प्रमुख मानल गेल तकर बाद फेर चौरासी सए, फेर तकर बाद चौरासी, फेर तकर बाद बत्तिस आ अंतमे
मात्र एग्यारह वा आठ टा आसनकेँ प्रमुख मानल गेल। एहू ग्यारह वा आठमे मात्र चारि टा
आसन प्रमुख अछि सिद्धासन ( वज्रासन), पद्मासन,
सिंहासन एवं भद्रासन। एहू चारिटामे दूटा प्रमुख मानल गेल--सिद्धासन (
वज्रासन ऐ वज्रासनक अलावे एकटा आर वज्रासन अछि।), एवं पद्मासन आ अंतमे एहू दू टामे सिद्धासन ( वज्रासन)के सर्वप्रमुख मानल गेल मुदा ई सिद्धासन ( वज्रासन)
गृहस्थ लेल वर्जित सन अछि कारण एकर अभ्याससँ वीर्य ऊपर चलि अबै छै आ
तैसँ लोकमे सेक्स इच्छा कम भऽ जाइत छै। हँ, अखण्ड ब्रम्हचारी
लेल ई योग सर्वोत्तम अछि। ओना हम टी.बी बाबा नै छी मुदा
योगाभ्यास सभ दिनसँ करैत रहलहुँ अछि आ तँए हम अपने अनुभव कएल मात्र 12-13 टा आसन कहब जे की शाइरक संगे-संग सभ लोक लेल उपयोगी रहतयोग साधबाक लेल
सभसँ नीक समय भोर थिक। लगभग चारिसँ छह बजे धरि। ओना बदलैत समयमे कोनो समय भऽ सकैए
मुदा योग खाली पेटमे कमाल देखबै छै तँए भोरक समय सभसँ नीक। योग करबाक लेल साफ जगह
ताकि ली आ सूती आसन ओछा कऽ चंचल मोनकेँ एकठाम आनी आ पद्मासन, वीरासन, धनुरासन, चक्रासन,
उतानपादासन, गर्भासन ( विदुषी
मने शाइरा लेल विशेष उपयोगी), टिट्टिभासन, कोकिलासन, मत्येन्द्रासन, पश्चिमोत्तासन,
तकरा बाद अंतमे श्वासन केर अभ्यास करी। सभ दिन रातिमे खेलाक बाद
वज्रासन के अभ्यास करी। ऐ ठाम आसन करबाक विधि ओ लाभ नै देल जा रहल अछि कारण योग
सदिखन गुरुएसँ सिखबाक चाही। ओना हम जै ठाम व्यक्तिगत रूपें रहब आ तै ठामक शाइर चाहथि
तँ ओ हमरासँ सीखि सकै छथि ( हम मात्र अभ्यास करै छी योग्य नै
छी)।
शारीरिक
चर्चाक बाद चली आब किछु एहन गप्प दिस जैपर धेआन देलासँ कोनो शाइर मानसिक रूपें नीक
बनि सकै छथि--
गजल
सुनब-पढ़ब-कहब-लिखब सभकेँ नीक लगै छै। मुदा बहुत काल गजलकारमे किछु एहन दोख आबि
जाइत छै जै कारण गजलकारक रचना उत्तम रहितों लोक ओकरा नकारि दै छै। तँ देखी किछु
एहन दोख जे की प्रायःप्रायः सभ गजलकारमे आबि जाइत छै चाहे ओ गजलकार हम रही की अहाँ--
1)
प्रायःप्रायः सभ गजलकार अपन नव गजल पूर्ण होइते सामनेमे जे भेटलनि
तिनका गजल सुनाबऽ लगै छथि। ने समयकेँ धेआन ने स्थानक आ ने सुनऽ बलाक मानसिक
अवस्थाक धेआन। एकर परिणाम ई होइए जे सुनऽ बला लोक ओइ गजलकारसँ कनछीया काटऽ लागैए।
ताहूसँ बढ़ि ई जे ओ सुनऽ बला लोक पूरा गजलेसँ कनछीया काटऽ लागैए। ओहि सुनऽ बला लोक
के होइ छै जे सभ गजलकार एहने होइ छै।फलस्वरूप लोकक व्यक्तिगत संबंध अप्रत्यक्ष
रूपसँ बिगड़िते छै गजलोकेँ नोकसान होइ छै। ओनाहुतो गजल एवं शेरो-शाइरी मूडपर
निर्भर करै छै तएँ पहिने मूड देखू तखन सुनेबाक प्रयास करू।
2)
प्रायः सभ गजलकार "हम" बला बेमारी पोसने छथि। हम ई केलहुँ तँ ओ केलहुँ। हमर गजल एहन तँ हमर शेर
ओहन। मने अपनेसँ अपने बड़ाइ। सरकार जँ इएह बड़ाइ दोसर मूँहसँ आएत तखने लोक बूझत जे
नीक।
3)
मंचपर गजल प्रस्तुत करै कालमे बहुतों शाइर ओइ गजलक भूमिका बान्हऽ
लगै छथि। ऐसँ श्रोता अनमना जाइ छथि। तँए गजल बिना भूमिकाक पढ़बाक चाही (जँ शेर कोनो खास घटनासँ जुड़ल हो तँ ओकर भूमिका फरिछाएल जा सकैए)। बहुतों बेर शाइर कोनो शेर लेल तते ने भूमिका बान्हि दै छथिन्ह जे
श्रोताकेँ बुझाइ छै महान शेर आबि रहल अछि मुदा कनेको स्तरहीन भेलापर श्रोता निरास
भऽ जाइ छथि। तँए गजल बिना भूमिकाकेँ प्रस्तुत करी।
4)
जेना पाइ बिना मेहनतिकेँ नै अबै छै तेनाहिते विद्या बिना
विनम्रताकेँ नै अबै छै। गजल लेल जते विन्रम रहब तते नीक। किछु लोक बुझै छथि जे
लाठी बलें सेहो साहित्यकार बनल जा सकैए। ओना कने समय लेल तँ ई संभव छै मुदा भविष्य
एहन लठिधर साहित्यकार सभकेँ उखाड़ि दै छै। तँए विनम्रता गजल लेल अत्यावश्यक अछि।
मुदा विन्रमता मने कायरता, कथित गुट निरपेक्षता आ दब्बूपन नै
होइत छै। किछु गोटे सच बाजबकेँ सेहो उडण्ताक रूपमे देखै छथि मुदा एहन लोक सभ
वास्तविक शाइर नै भऽ सकै छथि। जँ सच बाजब उडण्ता छै तँ ऐ महान भारत देशमे भगत सिंह,
सुभाष चंद्र बोस आदि सेहो उदण्ड छथि आ हम एकटा शाइर लेल एहन उदण्डता जरूरी मानै छिऐ।
5)
आब एकटा एहन दोखपर चरचा करी जे सभसँ खराप अछि। सभ शाइर चाहै छथि जे
लोक खाली ओकरे गजल सुनथि। मुदा वएह शाइर दोसरक गजल वा रचना सुनबाक लेल तैयार नै
छथि। ई केना हतै। सरकार ई धरती गोल छै। जेहन व्यवहार करबै तहने भेटत। जँ अहाँ
दोसरक रचना ने सुनबै आ पढ़बै तँ अहाँक के सुनत-पढ़त। गजलसँ हटि कने कथा साहित्यक
महान कार्यक्रम "सगर राति" दिस
चली। ई बेमारी स्पष्ट भऽ जाएत। 2012 सँ पहिने गुटबंदी बला
लेखक सभ पहिने अपन कथा पढ़ि अनका बेरमे सूति रहै छलाह।
फलस्वरूप मैथिली कथा साहित्य अपन अंतिम अवस्थामे पहुँचि गेल छल। तँए दोसरक रचना सुनी-पढ़ी आ सुनि पढ़ि ओकरा प्रोत्साहन जरूर दी। चाहे ओ
प्रोत्साहन गलतिए निकालि कऽ किएक ने हो। मोन राखू साहित्यमे प्रोत्साहन देनाइ बिआह
करेबाक बराबर होइ छै। जेना संसारकेँ जीवित रखबाक लेल वांछित वंश वृद्धि आश्यक छै आ वांछित वंश वृद्धि लेल बिआह जरूरी छै तेनाहिते
साहित्यकेँ जीवित रखबाक लेल साहित्यकारक वृद्धि आवश्यक छै आ साहित्यकारक वृद्धि
लेल प्रोत्साहन जरूरी छै (नव लेल बहुत बेसी)।
6)
साहित्य लेल प्रतिभा चाही मुदा शुरूआती अवस्थामे, बादमे प्रतिभाक
संग अध्ययन चाहबे करी। एकरा एना बुझू जेना की बाल्यकालमे जखन वंश वृद्धि जरूरी नै
छै कोनो लड़का वा कोनो लड़की असगरें रहि सकैए। मुदा वंश चलेबाक लेल लड़का-लड़कीकेँ
मिलब जरूरी छै तेनाहिते साहित्यमे शुरूआती दौरमे तँ केओ प्रतिभा वा केओ अध्ययन
बलें आबि सकैए मुदा बादमे संपूर्ण बनबाक लेल प्रतिभा बलाकेँ अध्ययन वा अध्ययन
बलाकेँ प्रतिभा चाहबे करी। मैथिलीमे आशर्चयजनक रूपसँ काव्यप्रतिभा सभकँ प्राप्त
होइ छै मुदा अधिकांश लोक अध्ययनकेँ नकारि दै छथि तँए आगू आबि कऽ ओ सभ बिला जाइत
छथि।
7)
बहुत बेर एहन होइ छै जे कोनो लोक कहला जे ई गजलमे वा ऐ शेरमे दोख
अछि आ बस गजलकार बहस करऽ लागै छथि। संगे-संग ओ शाइर सुझाव देबऽ बलाकेँ अपन दुश्मन
मानि लै छथि। हुनका बुझाइ छनि जे ई सुझाव दऽ कऽ हमर अपमान कऽ देलक। आब जँ लोक खाली
अपने लिखलकेँ शुद्ध आ सही मानि लेत तखन तँ मोश्किल। शाइर सिखबाक प्रकियाकेँ सदिखन
जीवित राखथि। अपन लिखलकेँ केखनो अंतिम नै मानथि आ सही सुझावक हिसाबसँ संशोधन करबाक
लेल तैयार रहथि।किछु आदमी साहित्यिक आलोचना आ सांसारिक खिद्धांशकेँ एकै मानि लै
छथि से गलत।
8)
जइ क्षेत्रमे कंपटीशन नै होइ छै तइ क्षेत्रक विकास असंभव भऽ जाइ छै। तँइ सभ गजलकारकेँ
एक दोसरासँ कंपटीशन करबाक चाही। कंपटीशनसँ अपन आ आनक सामर्थ्यक पता चलै छै। कंपटीशन
नै केनिहार कोनो विधाक होथि दोषग्रस्त भऽ जाइ छथि।
जँ
उपरमे देल गेल दोख सभकेँ गजलकार अपनामेसँ हटा सकथि तँ शुभे-शुभ, लाभे-लाभ।